ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  1.1 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินธุรกิจของกลุ่มบริษัทในภาพรวม

  บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน)
  วางกลยุทธ์ในการดำเนินธุรกิจให้เป็นแบบลูกผสม (Hybrid)
  คือดำเนินธุรกิจทั้งในส่วนของธุรกิจพัฒนาอสังหาริมทรัพย์เพื่อการรับรู้รายได้ในระยะสั้นและปานกลาง
  และการลงทุนในส่วนของธุรกิจโรงแรมซึ่งเป็นการลงทุนในทรัพย์สินเพื่อเป้าหมายในการบริหารจัดการทรัพย์สินนั้น
  ๆ ให้มีการรับรู้รายได้คงที่และค่อย ๆ เติบโตในระยะยาว ทั้งนี้
  เพื่อลดการกระจุกตัวของโครงสร้างรายได้ และการพึ่งพาธุรกิจด้านใดด้านหนึ่ง
  และเป็นวิธีในการเพิ่มมูลค่าให้กิจการในการเพิ่มขึ้นของทรัพย์สิน

  โดยบริษัทฯ ได้แบ่งแยกการดำเนินงานและแผนงานของธุรกิจ ออกเป็น 2 ประเภท คือ

(1) ธุรกิจพัฒนาอสังหาริมทรัพย์ บริษัทฯ เน้นการลงทุนในโครงการในทำเลที่ดิน ในย่านธุรกิจ
    มีเครือข่ายการคมนาคมที่สะดวก หลากหลาย
    มีสิ่งอำนวยความสะดวกเพียบพร้อมในบริเวณใกล้เคียง อาทิ โรงแรม สถานศึกษา
    สถานบันเทิง ศูนย์การค้า โรงพยาบาล ฯลฯ
    โดยเน้นการเข้าถึงกลุ่มลูกค้าที่มีรายได้ระดับปานกลาง – สูง
    ทั้งชาวไทยและชาวต่างประเทศที่ต้องการความสะดวกในการเดินทางไปที่ทำงาน
    และความสะดวกในการใช้ชีวิต

(1) ธุรกิจโรงแรม บริษัทฯ เน้นการลงทุนในโรงแรมระดับ 4 - 5 ดาว ภายใต้แบรนด์ที่มีชื่อเสียง
    โดยบริษัทฯ เป็นผู้ลงทุนในการก่อสร้าง
    และจัดจ้างบริษัทผู้บริหารโรงแรมที่มีประสบการณ์และมีเครือข่ายทั่วโลกมาบริหารทรัพย์สินนั้น
    เช่น กลุ่ม Starwood Hotels & Resorts Worldwide, Inc. และกลุ่ม Hyatt
    International Corporation ซึ่งเป็นผู้บริหารโรงแรมรายล่าสุดที่บริษัทฯ จัดจ้าง ทั้งนี้
    การลงทุนในธุรกิจโรงแรม บริษัทฯ
    จะเลือกลงทุนในสถานที่ที่สะดวกในการเดินทางและอยู่ในย่านธุรกิจ ของกรุงเทพฯ
    นอกจากนี้บริษัทฯ
    ยังมีนโยบายกระจายความเสี่ยงของการลงทุนในธุรกิจโรงแรมไปยังต่างจังหวัด
    หรือในอนาคตไปยังต่างประเทศ โดยเลือกทำเลที่เป็นสถานที่ท่องเที่ยว
    มีกลุ่มลูกค้าเป้าหมายที่แตกต่าง หลากหลาย เช่น โรงแรมเชอราตัน หัวหิน รีสอร์ท แอนด์
    สปา ตั้งอยู่บริเวณริมชายหาดหัวหิน และโรงแรมเชอราตัน หัวหิน ปราณบุรี วิลล่า
    ตั้งอยู่บริเวณริมชายหาดปราณบุรี เป็นต้น

  1.2 การเปลี่ยนแปลงและพัฒนาการที่สำคัญ

  บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) (“บริษัทฯ”) ตั้งอยู่ที่
  อาคาร เอ็กเชน ทาวเวอร์ ชั้น 32 ห้องเลขที่ 3203-4 เลขที่388 ถนนสุขุมวิท แขวงคลองเตย
  เขตคลองเตย กรุงเทพมหานคร 10110 จัดตั้งและมีภูมิลำเนาในประเทศไทย เมื่อวันที่ 21
  เมษายน 2531 ภายใต้ชื่อ “บริษัท สุขุมวิท เซ็นเตอร์ จำกัด” เพื่อประกอบธุรกิจโรงแรม
  ต่อมาได้เปลี่ยนชื่อบริษัทฯ เป็น บริษัท พี.เอส. ดีเวลลอปเม้นท์ กรุ๊ป ออฟ คอมปานีส์ จำกัด
  และได้จดทะเบียนเป็นบริษัทมหาชน เมื่อวันที่ 7 กรกฎาคม 2546 บริษัทฯ มีบริษัท เมโทร
  พรีเมียร์ โฮลดิ้ง จำกัด ซึ่งเป็นบริษัทที่จดทะเบียนจัดตั้งในประเทศไทยโดยมีบริษัท ไทย
  พร็อพเพอร์ตี้ จำกัด (มหาชน) เป็นผู้ถือหุ้นรายใหญ่ ได้เข้ามาเป็นผู้ถือหุ้นรายใหญ่ของบริษัทฯ
  ธุรกิจหลักของบริษัทฯ คือ พัฒนาอสังหาริมทรัพย์ และโรงแรม ปัจจุบันมีทุน จดทะเบียนทั้งสิ้น
  3,065,000,000 บาท แบ่งเป็นหุ้นสามัญจำนวน 3,065,000,000 หุ้น
  มูลค่าที่จดทะเบียนไว้หุ้นละ 1 บาท ส่วนทุนที่ออกจำหน่ายและชำระแล้ว ณ วันที่ 31 ธันวาคม
  2556 มีจำนวน 2,751,466,667 บาท

  ในช่วง 3 – 4 ปีที่ผ่านมา บริษัทฯ และบริษัทย่อย มีการเปลี่ยนแปลงและพัฒนาการที่สำคัญ
  พอสรุปได้ดังนี้

  2553 เมื่อวันที่ 21 ธันวาคม 2553 บริษัท เมโทร พรีเมียร์ โฮลดิ้ง จำกัด
  ซึ่งเป็นบริษัทย่อยของบริษัท ไทย พร็อพเพอร์ตี้ จำกัด (มหาชน) ได้เข้าซื้อหุ้นสามัญของบริษัทฯ
  จากผู้ถือหุ้นรายใหญ่ 2 ราย ประกอบด้วย (1) Giant Mauritius Holdings จำนวน
  540,873,487 หุ้น และ (2) บริษัท โฮเทล แอนด์ พร็อพเพอร์ตี้ ดีเวลลอปเม้นท์ จำกัด
  จำนวน 340,987,525 หุ้น รวมกันเป็นจำนวนทั้งสิ้น 881,861,012 หุ้น คิดเป็นสัดส่วนร้อยละ
  70.48 ของจำนวนหุ้นที่จำหน่ายแล้วทั้งหมดของบริษัทฯ โดยนางสาวศรัญญา ชัยจุฑาพร
  ได้เข้าซื้อหุ้นสามัญของบริษัทฯ จากบริษัท เมโทร พรีเมียร์ โฮลดิ้ง จำกัด จำนวน 88,186,100
  หุ้น คิดเป็นสัดส่วนร้อยละ 7.05 ของจำนวนหุ้นที่จำหน่ายแล้วทั้งหมดของบริษัทฯ ดังนั้น บริษัท
  เมโทร พรีเมียร์ โฮลดิ้ง จำกัด จึงเข้าถือหุ้นสามัญของบริษัทฯ รวมทั้งสิ้น 793,674,912 หุ้น
  คิดเป็นสัดส่วนร้อยละ 63.43 ของจำนวนหุ้นที่จำหน่ายแล้วทั้งหมดของบริษัทฯ

  2554 เมื่อวันที่ 21 เมษายน 2554 ที่ประชุมสามัญผู้ถือหุ้นประจำปี 2554 ของบริษัทฯ
  ได้มีมติอนุมัติให้เพิ่มทุนจดทะเบียนของบริษัทฯ อีกจำนวน 1,750,266,667 บาท
  จากทุนจดทะเบียนเดิม 1,251,200,000 บาท (1,251,200,000 หุ้น มูลค่าหุ้นละ 1 บาท)
  เป็นทุนจดทะเบียนใหม่จำนวน 3,001,466,667 บาท (3,001,466,667 หุ้น มูลค่าหุ้นละ 1
  บาท) โดยการออกหุ้นสามัญจำนวน 1,750,266,667 หุ้น มูลค่าหุ้นที่ตราไว้หุ้นละ 1 บาท
  บริษัทฯ ได้จดทะเบียนการเพิ่มทุนกับกระทรวงพาณิชย์เมื่อวันที่ 28 เมษายน 2554

  เมื่อวันที่ 8 กันยายน 2554 ที่ประชุมคณะกรรมการของบริษัทฯ ครั้งที่ 7/2554
  ได้มีมติอนุมัติให้บริษัทฯ เสนอขายหุ้นให้แก่ผู้ถือหุ้นเดิมของบริษัทฯ จำนวน 500,266,667 บาท
  (จำนวน 500,266,667 หุ้น ในราคาหุ้นละ 1 บาท) โดยบริษัทฯ สามารถขายหุ้นได้จำนวน
  215,291,901 บาท (จำนวน 215,291,901 หุ้น ในราคาหุ้นละ 1 บาท)

  เมื่อวันที่ 27 กันยายน 2554 ที่ประชุมคณะกรรมการบริหารของบริษัทฯ ครั้งที่ 40/2554
  ได้มีมติอนุมัติให้บริษัทฯ เสนอขายหุ้นให้แก่นักลงทุนแบบเฉพาะเจาะจงจำนวน 1,000 ล้านบาท
  (จำนวน 1,000 ล้านหุ้น ในราคาหุ้นละ 1 บาท) บริษัทฯ
  ได้นำเงินจากการขายหุ้นดังกล่าวไปชำระคืนเงินกู้ยืมระยะสั้นจากกิจการที่ไม่เกี่ยวข้องกัน

  เมื่อวันที่ 27 ธันวาคม 2554 ที่ประชุมคณะกรรมการบริหารของบริษัทฯ ครั้งที่ 52/2554
  ได้มีมติอนุมัติให้
  บริษัทฯเสนอขายหุ้นสามัญเพิ่มทุนที่เหลือจากการจัดสรรให้แก่ผู้ถือหุ้นเดิมของบริษัทฯจำนวน
  284,974,766 บาท (จำนวน 284,974,766 หุ้น มูลค่าหุ้นละ 1 บาท)
  ให้แก่นักลงทุนแบบเฉพาะเจาะจง และบริษัทฯ
  ได้จดทะเบียนการเพิ่มทุนดังกล่าวกับกระทรวงพาณิชย์เมื่อวันที่ 9 มีนาคม 2555

  2555 เมื่อวันที่ 24 เมษายน 2555 ที่ประชุมสามัญผู้ถือหุ้นประจำปี 2555
  ได้มีมติอนุมัติการออกหุ้นกู้แปลงสภาพเป็นหุ้นสามัญภายในวงเงินไม่เกิน 500 ล้านบาท
  และมีมติให้นำหุ้นสามัญเพิ่มทุนจำนวน 250 ล้านหุ้น มูลค่าที่ตราไว้หุ้นละ 1 บาท
  สำรองไว้เพื่อรองรับการใช้สิทธิแปลงสภาพหุ้นกู้เป็นหุ้นสามัญ
  โดยมีวัตถุประสงค์เพื่อหาผู้ร่วมลงทุนรายใหม่
  และนำเงินที่ได้มาชำระหนี้ที่เหลือให้แก่เจ้าหนี้ตามสัญญาปรับโครงสร้างหนี้
  รวมทั้งใช้เป็นเงินทุนหมุนเวียนของบริษัท

  2556 เมื่อวันที่ 22 เมษายน 2556 ที่ประชุมสามัญผู้ถือหุ้นประจำปี 2556 ได้มีมติอนุมัติให้บริษัทฯ

  (ก) ลดทุนจดทะเบียนของบริษัท จากทุนจดทะเบียนเดิม 3,001,466,667 บาท
  ให้เหลือทุนจดทะเบียน 2,751,466,667 บาท โดยวิธีการตัดหุ้นสามัญ
  จดทะเบียนที่ได้สำรองไว้เพื่อรองรับการใช้สิทธิแปลงสภาพหุ้นกู้เป็นหุ้นสามัญ (อัตราแปลงสภาพ
  หุ้นกู้ 1 หน่วย ต่อ 500 หุ้นสามัญ ที่ราคาแปลงสภาพ 2.00 บาท ต่อ 1 หุ้นสามัญ
  ซึ่งเป็นราคาไม่ต่ำกว่าร้อยละ 90 ของราคาตลาดตามประกาศคณะกรรมการกำกับตลาดทุน)
  จำนวน 250 ล้านหุ้น มูลค่าที่ตราไว้หุ้นละ 1 บาท รวม 250 ล้านบาท ออก และ

  (ข) เพิ่มทุนจดทะเบียน จากทุนจดทะเบียนเดิม 2,751,466,667 บาท ให้เป็นทุนจดทะเบียน
  3,065,000,000 บาท กล่าวคือ ให้เพิ่มทุนจดทะเบียนขึ้นอีก 313,533,333 บาท
  โดยการออกหุ้นสามัญใหม่จำนวน 313,533,333 หุ้น มูลค่าที่ตราไว้หุ้นละ 1 บาท และ
  ให้นำหุ้นสามัญที่ออกใหม่ทั้งจำนวนสำรองไว้เพื่อรองรับการใช้สิทธิแปลงสภาพหุ้นกู้เป็นหุ้นสามัญ
  (อัตราแปลงสภาพ หุ้นกู้ 1 หน่วย ต่อ 652 หุ้นสามัญ ที่ราคาแปลงสภาพ 1.60 บาท ต่อ 1
  หุ้นสามัญ ซึ่งเป็นราคาไม่ต่ำกว่าร้อยละ 90
  ของราคาตลาดตามประกาศคณะกรรมการกำกับตลาดทุน)

  เมื่อวันที่ 14 มิถุนายน 2556 ที่ประชุมคณะกรรมการของบริษัทฯ ครั้งที่ 4/2556 ได้มีมติอนุมัติให้
  บริษัท ฮอนเนอร์ บิวซิเนส จำกัด ซึ่งเป็นบริษัทย่อย ลงทุนด้วยการซื้อหุ้นสามัญของบริษัท
  โอเวนเดล จำกัด จำนวน 58,000,000 หุ้น ในราคารวมทั้งสิ้น 302,650,834.67 บาท
  จากสถาบันการเงินแห่งหนึ่ง โดยบริษัท โอเวนเดล จำกัด
  เป็นผู้ถือสิทธิการเช่าที่ดินและอาคารสิ่งปลูกสร้างของโรงแรมซิกส์เซ้นส์ ไฮด์ อะเวย์ หัวหิน
  ตั้งอยู่บริเวณหาดปราณบุรี จังหวัดประจวบคีรีขันธ์ ปัจจุบันบริษัท ฮอนเนอร์ บิวซิเนส จำกัด
  ได้เช่าช่วงสิทธิการเช่าที่ดินและอาคารสิ่งปลูกสร้างดังกล่าว จากบริษัท โอเวนเดล จำกัด
  และได้เข้าปรับปรุงทรัพย์สิน เพื่อเปิดบริการห้องพัก ภายใต้ชื่อ “โรงแรมเชอราตัน หัวหิน
  ปราณบุรี วิลล่า” โดยโรงแรมแห่งใหม่ได้เปิดให้บริการห้องพักแล้วตั้งแต่วันที่ 1 ตุลาคม 2556
  ที่ผ่านมา

  และเมื่อวันที่ 26 ธันวาคม 2556 บริษัทฯ ได้เริ่มโอนกรรมสิทธิ์ห้องชุด โครงการไฮด์ สุขุมวิท
  ซึ่งตั้งอยู่บริเวณปากซอยสุขุมวิท 13 ให้แก่ผู้ซื้อห้องชุด

3.  โครงสร้างการถือหุ้นของกลุ่มบริษัท

+---------------------------------+------------+---------+-----+-----+
| ชื่อบริษัท                          | ลักษณะธุรกิจ  | จ       | อัตร |     |
|                                 |            | ัดตั้งขึ้นใน | าร้อ |     |
|                                 |            |         | ยละ |     |
|                                 |            |         |     |     |
|                                 |            |         | ข   |     |
|                                 |            |         | องก |     |
|                                 |            |         | ารถ |     |
|                                 |            |         | ือหุ้น |     |
+---------------------------------+------------+---------+-----+-----+
|                                 |            | ประเทศ  | 2   | 2   |
|                                 |            |         | 556 | 555 |
+---------------------------------+------------+---------+-----+-----+
| บริษัทย่อยที่บริษัทฯถือหุ้นโดยตรง         |            |         |     |     |
+---------------------------------+------------+---------+-----+-----+
| บริษัท ฮอนเนอร์ บิวซิเนส จำกัด        | โรงแรม     | ไทย     | 100 | 100 |
+---------------------------------+------------+---------+-----+-----+
| บริษัท แกรนด์ อีควิตี้ ดีเวลลอปเม้นท์     | โรงแ       | ไทย     | 100 | 100 |
| จำกัด                            | รมและพัฒนาอ |         |     |     |
|                                 | สังหาริมทรัพย์ |         |     |     |
+---------------------------------+------------+---------+-----+-----+
| บริษัทย่อยที่ถือหุ้นโดยผ่านบริษัทย่อย       |            |         |     |     |
+---------------------------------+------------+---------+-----+-----+
| บริษัทย่อยที่ถือหุ้นโดยบจก. ฮอนเนอร์     |            |         |     |     |
| บิวซิเนส                          |            |         |     |     |
+---------------------------------+------------+---------+-----+-----+
| บริษัท โอเวนเดล จำกัด              | โรงแรม     | ไทย     | 100 | -   |
+---------------------------------+------------+---------+-----+-----+

2.  ลักษณะการประกอบธุรกิจ

  2.1 ลักษณะผลิตภัณฑ์หรือบริการ

บริษัทฯ ประกอบธุรกิจ 2 ประเภท ได้แก่

(1) ธุรกิจพัฒนาอสังหาริมทรัพย์ เพื่อพักอาศัย พื้นที่สำนักงาน และพื้นที่ค้าปลีก
    ทั้งแนวสูงและแนวราบ เช่น โครงการเดอะ เทรนดี้ คอนโดมิเนียม (The Trendy
    Condominium) โครงการ หัวหิน บลู ลากูน รีสอร์ท (Hua Hin Blue Lagoon Resort)
    โครงการไฮด์ สุขุมวิท (Hyde Sukhumvit) และโครงการคอนโดมิเนียม ซอยสุขุมวิท 11
    (โครงการใหม่ ซึ่งยังไม่ได้มีการตั้งชื่ออย่างเป็นทางการ ปัจจุบันอยู่ระหว่างการเตรียมงาน)
    ซึ่งบริษัทฯ เน้นการพัฒนาอสังหาริมทรัพย์ ซึ่งตั้งอยู่ในพื้นที่ธุรกิจของกรุงเทพมหานคร
    และแหล่งท่องเที่ยวในต่างจังหวัด
    โดยรูปแบบของการพัฒนาโครงการจะขึ้นอยู่กับลักษณะและที่ตั้งของทรัพย์สินที่ได้มา เช่น
    ขนาดของที่ดิน ทำเลที่ตั้ง ลักษณะของชุมชนโดยรอบ และข้อจำกัดของกฏหมายที่เกี่ยวข้อง
    เป็นต้น โครงการในปัจจุบันและที่ผ่านมาของบริษัทฯ มีดังต่อไปนี้

  โครงการเดอะ เทรนดี้ คอนโดมิเนียม (The Trendy Condominium)

  โครงการเดอะ เทรนดี้ คอนโดมิเนียม เป็นโครงการคอนโดมิเนียมประเภทมิกซ์ยูสต์
  ตั้งอยู่ในซอยสุขุมวิท 13 เพียง 70 เมตรจากถนนสุขุมวิท สะดวกสบาย
  ก่อสร้างแล้วเสร็จเมื่อเดือนสิงหาคม 2550 โครงการเดอะ เทรนดี้ คอนโดมิเนียม
  แบ่งพื้นที่ใช้สอยออกเป็น 3 ส่วน ได้แก่

-   เทรนดี้ ออฟฟิศ (Trendy Office): อาคารสำนักงาน สูง 32 ชั้น พื้นที่ห้องชุดรวม
    29,850 ตารางเมตร ภายในมีบันไดเลื่อน ลิฟท์แก้ว และลิฟท์พิเศษสำหรับผู้บริหาร
    ปัจจุบันปิดการขายเรียบร้อยแล้ว

-   เทรนดี้ พลาซ่า (Trendy Plaza): อาคารส่วนพลาซ่า ร้านอาหาร และร้านค้าย่อย สูง 3
    ชั้น พื้นที่ห้องชุดรวม 10,387 ตารางเมตร ปัจจุบันเหลือเพียง 2
    ยูนิตเท่านั้นที่รอการขายและโอนในอนาคต

-   เทรนดี้ เรซิเด้นท์ (Trendy Residence): อาคารชุดพักอาศัย สูง 18 ชั้น
    โดยเป็นห้องชุดแบบสตูดิโอ ห้องชุดแบบ 1 ห้องนอน และห้องชุดแบบ 2 ห้องนอน
    จำนวนรวมทั้งสิ้น 530 หน่วย พื้นที่ห้องชุดรวม 25,375 ตารางเมตร
    ตั้งอยู่ด้านข้างของอาคารสำนักงาน ปัจจุบันปิดการขายเรียบร้อยแล้ว

  นอกจากนี้ยังมีสิ่งอำนวยความสะดวกต่าง ๆ เช่น สระว่ายน้ำ จากุชชี่ ห้องซาวน่า
  ห้องออกกำลังกาย ห้องซักรีด และลานจอดรถกว่า 736 คัน

  โครงการหัวหิน บลู ลากูน รีสอร์ท (Hua Hin Blue Lagoon Resort)

  โครงการหัวหิน บลู ลากูน รีสอร์ท แบ่งพื้นที่การพัฒนาโครงการออกเป็น 2 ส่วน ได้แก่
  โครงการ บลู ลากูน คอนโดมิเนียม (Blue Lagoon Condominium) และโครงการไอร์แลนด์
  วิลล่า (Island Villas) ตั้งอยู่ติดกับโรงแรมเชอราตัน หัวหิน รีสอร์ท แอนด์ สปา
  โครงการหัวหิน บลู ลากูน รีสอร์ท
  มีสระว่ายน้ำที่เป็นเสมือนทะเลสาบขนาดใหญ่รายล้อมอาคารคอนโดมิเนียมและวิลล่าทุกหลัง
  (Swimming Lagoon Pool)
  เพื่อให้ลูกค้าสามารถสัมผัสกับบรรยากาศของสายน้ำและความร่มรื่น
  โดยมีรายละเอียดแต่ละโครงการ ดังนี้

-   โครงการ Blue Lagoon Condominium ตั้งอยู่บนพื้นที่ 17 ไร่ เป็นคอนโดมิเนียม ขนาดสูง
    3 ชั้น จำนวน 18 หลัง โดยอาคารแต่ละหลังจะมีห้องชุดประเภท 2 ห้องนอน
    ขนาดพื้นที่ใช้สอย ระหว่าง 148 ถึง 150 ตารางเมตร จำนวน 6 ยูนิต
    ดังนั้นคอนโดมิเนียมของโครงการจะมีทั้งหมด 108 ยูนิต
    ปัจจุบันโครงการได้เสร็จสมบูรณ์พร้อมเข้าพักอาศัยแล้ว และปัจจุบันเหลือเพียง 6
    ยูนิตที่รอการขายและโอนกรรมสิทธิ์ในอนาคต

-   โครงการ Island Villa ตั้งอยู่บนพื้นที่ 20 ไร่ มีลักษณะเป็นบ้านบนเกาะแบบ 2 ชั้น 3
    ห้องนอน พื้นที่ใช้สอย 237 และ 267 ตารางเมตร จำนวน 37 หลัง
    จุดเด่นของโครงการคือทำให้ลูกค้ามีความรู้สึกเหมือนอยู่บนเกาะพิเศษส่วนตัวและอยู่ไม่ห่างจากชายหาดหัวหินมากนัก
    ปัจจุบันปิดการขายเรียบร้อยแล้ว

  โครงการไฮด์ สุขุมวิท (Hyde Sukhumvit)

  โครงการคอนโดมิเนียมเพื่ออยู่อาศัย สูง 40 ชั้น ประกอบด้วยห้องชุดแบบ 1 ห้องนอน
  ห้องชุดแบบ 2 ห้องนอน ห้องชุดแบบ 3 ห้องนอน ห้องชุดแบบจูเนียร์เพ้นท์เฮ้าส์ และห้องชุดแบบ
  เพ้นท์เฮ้าส์ รวมจำนวน 454 ยูนิต ขนาดพื้นที่ใช้สอยตั้งแต่ 32.03 ถึง 487.63 ตารางเมตร
  มูลค่าโครงการกว่า 5,000 ล้านบาท ตั้งอยู่บริเวณปากซอยสุขุมวิท 13
  ติดกับโครงการโรงแรมไฮแอท รีเจนซี่ กรุงเทพ สุขุมวิท
  ซึ่งเป็นโครงการพัฒนาโรงแรมของบริษัทฯ อีกแห่งหนึ่ง ซึ่งปัจจุบันอยู่ระหว่างการก่อสร้าง
  โครงการไฮด์ สุขุมวิท เป็นโครงการคอนโดมิเนียมเพื่ออยู่อาศัยรูปแบบแนวคิดใหม่
  ซึ่งทุกตารางเมตรออกแบบให้สะท้อนความเป็นส่วนตัว ท่ามกลางสภาพแวดล้อมที่สะดวกสบาย
  แวดล้อมด้วยสิ่งอำนวยความสะดวกสำหรับชีวิตยุคใหม่ สิ่งอำนวยความสะดวกครบครัน บนชั้น 5
  ของอาคาร คลอบคลุมพื้นที่กว่า 2,500 ตางรางเมตร

  จากทำเลที่ตั้ง คุณภาพของวัสดุอุปกรณ์ และสิ่งอำนวยความสะดวกเหล่านี้ ทำให้โครงการไฮด์
  สุขุมวิท ได้รับหลากหลายรางวัลเช่น Best Affordable Condo in Bangkok (Thailand
  Property Awards), Best Residential High-Rise development in Thailand
  และ Highly Commended High-Rise Architecture (Asia Pacific Property
  Awards 2013-2014) ซึ่งเป็นการรับรองคุณภาพของคอนโดมิเนียมของบริษัทฯได้เป็นอย่างดี

  บริษัทฯ ได้ทำการก่อสร้างโครงการแล้วเสร็จ
  ปัจจุบันอยู่ระหว่างการโอนกรรมสิทธิ์ห้องชุดให้แก่ผู้ซื้อห้องชุดของโครงการ
  โดยได้เริ่มการโอนกรรมสิทธิ์ห้องชุดตั้งแต่วันที่ 26 ธันวาคม 2556 เป็นต้นมา

  โครงการคอนโดมิเนียม ซอยสุขุมวิท 11 (ยังไม่ได้ตั้งชื่ออย่างเป็นทางการ)

  สืบเนื่องจากความสำเร็จในการพัฒนาโครงการไฮด์ สุขุมวิท ซึ่งได้รับการตอบรับเป็นอย่างดี
  โดยกลุ่มลูกค้าเป้าหมายยังคงให้ความสนใจต่อห้องชุดขนาดเล็กถึงปานกลางอยู่อีกเป็นจำนวนมาก
  บริษัทฯ จึงได้จัดซื้อที่ดินในซอยสุขุมวิท 11
  เพื่อพัฒนาโครงการคอนโดมิเนียมแห่งใหม่เพื่อตอบสนองความต้องการห้องชุดเพื่ออยู่อาศัยขนาดเล็กถึงปานกลางของกลุ่มลูกค้าเป้าหมาย
  ปัจจุบันบริษัทฯ อยู่ระหว่างการออกแบบโครงการ วางแผนการตลาด
  และเตรียมงานเพื่อจัดทำรายงานศึกษาผลกระทบต่อสิ่งแวดล้อม

(2) ธุรกิจโรงแรม บริษัทฯ จะเป็นผู้ลงทุนในการก่อสร้างเอง หรือเข้าซื้อ (Acquisition)
    กิจการของโรงแรมอื่นที่เปิดดำเนินการอยู่แล้ว
    และจัดจ้างบริษัทผู้บริหารโรงแรมที่มีประสบการณ์และมีเครือข่ายทั่วโลกมาบริหารทรัพย์สินนั้น
    ในกรณีที่บริษัทฯ เป็นผู้ลงทุนในการก่อสร้างเอง บริษัทฯ จะเป็นผู้ดำเนินการทั้งหมด
    เริ่มตั้งแต่การจัดซื้อหรือเช่าที่ดิน จัดหาและจัดจ้าง ที่ปรึกษา ผู้รับเหมาก่อสร้าง ซัพพลายเออร์
    ที่เกี่ยวข้อง กับการพัฒนาโครงการดังกล่าว ทั้งนี้ รวมถึงการจัดหาวัสดุอุปกรณ์ เครื่องใช้ต่าง
    ๆ ที่จำเป็นตามมาตรฐาน และความต้องการของผู้บริหารโรงแรมของบริษัทฯ โดยบริษัทฯ
    จะได้จัดให้มีการทำสัญญาว่าจ้างระยะยาวกับบริษัทรับจ้างบริหารธุรกิจโรงแรม (Hotel
    Management Company) ชั้นนำในต่างประเทศที่เป็นเจ้าของ Brand
    ชั้นนำให้มาเป็นผู้ดำเนินการและบริหารโรงแรมที่บริษัทฯ ได้ลงทุน ปัจจุบันบริษัทฯ
    ได้ว่าจ้างให้บริษัท Starwood Hotels & Resorts Worldwide, Inc. และ บริษัท
    Hyatt International Corporation ให้เป็นผู้ดำเนินการบริหารโรงแรม โดยบริษัท
    Starwood Hotels & Resorts Worldwide, Inc. เป็นผู้บริหารโรงแรมเดอะ เวสทิน
    แกรนด์ สุขุมวิท (The Westin Grande Sukhumvit) กรุงเทพมหานคร โรงแรมเชอราตัน
    หัวหิน รีสอร์ท แอนด์ สปา (Sheraton Hua Hin Resort and Spa) จังหวัดเพชรบุรี
    และโรงแรมเชอราตัน หัวหิน ปราณบุรี วิลล่า (Sheraton Hua Hin Pranburi Villas)
    จังหวัดประจวบคีรีขันธ์ ขณะที่บริษัท Hyatt International Corporation
    จะเป็นผู้ดำเนินการบริหารโรงแรมไฮแอท รีเจนซี่ กรุงเทพ สุขุมวิท (Hyatt Regency
    Bangkok, Sukhumvit) ให้กับบริษัทฯ เมื่อโรงแรมทำการก่อสร้างแล้วเสร็จ

  รายละเอียดโรงแรมแต่ละแห่งของบริษัทฯ มีดังต่อไปนี้

  โรงแรมเดอะ เวสทิน แกรนด์ สุขุมวิท (The Westin Grande Sukhumvit, Bangkok)

  โรงแรม เดอะ เวสทิน แกรนด์ สุขุมวิท ตั้งอยู่บนปากซอยสุขุมวิท 19 ใกล้กับสถานีรถไฟฟ้า
  อโศก บริษัทฯ ได้ว่าจ้างกลุ่ม Starwood Hotels & Resorts Worldwide, Inc.
  ซึ่งเป็นบริษัทบริหารโรงแรมชั้นนำระดับ 5 ดาว
  ที่มีประสบการณ์ด้านการบริหารโรงแรมและมีโรงแรมในเครือ Starwood Hotels & Resorts
  จำนวนกว่า 1,100 แห่ง ในกว่า 100 ประเทศทั่วโลก
  และถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก ณ ปัจจุบัน Starwood
  Hotels & Resorts Worldwide, Inc. บริหารโรงแรมทั้งหมด 9 แบรนด์ ได้แก่
  Westin^(®), Sheraton^(®), W^(®), St. Regis^(®), Four Points^(®) by
  Sheraton, The Luxury Collection^(®), Le Meridian^(®), Aloft^(®) และ
  Element^(SM)

  ในส่วนโรงแรม เดอะ เวสทิน แกรนด์ สุขุมวิท บริหารโดยแบรนด์ “Westin^(®)” ซึ่งเป็น
  Brand ที่มีความโดดเด่นเฉพาะตัว โรงแรม เดอะ เวสทิน แกรนด์ สุขุมวิท เป็นโรงแรมระดับ
  5 ดาว ขนาดอาคารสูง 25 ชั้น ตั้งอยู่บนพื้นที่ 5 ไร่ 15 ตารางวา มีจำนวนห้องพักทั้งสิ้น 362
  ห้อง พร้อมสิ่งอำนวยความสะดวกและบริการด้านต่าง ๆ ที่เกี่ยวเนื่องกับบริการโรงแรมครบวงจร
  อาทิเช่น ห้องประชุมจัดเลี้ยง รวมทั้งห้องบอลรูม จำนวน 10 ห้อง ห้องอาหารและบาร์ ได้แก่
  ห้องอาหารเทสท์ ห้องอาหารญี่ปุ่นคิสโซะ และเซสท์ บาร์ แอนด์ เทอเรส อีกทั้ง
  ศูนย์บริการทางธุรกิจ (Business Center) และ เวสทิน เวิร์คเอ้าท์ ยิม
  สำหรับผู้ที่รักการออกกำลังกาย พร้อมอุปกรณ์ครบครันทันสมัย และวารีน่า สปา

  ทั้งนี้ โรงแรม เดอะ เวสทิน แกรนด์ สุขุมวิท ประกอบด้วยชั้นให้บริการ ดังนี้

+----------------------------------------------------------------+-----+
|                                                                | ชั้น  |
+----------------------------------------------------------------+-----+
|   แผนกต้อนรับชั้นล่าง (Lower Lobby)                                 | G   |
+----------------------------------------------------------------+-----+
|   ที่จอดรถและสำนักงานบริษัท                                         | 6   |
+----------------------------------------------------------------+-----+
|   แผนกต้อนรับ (Lobby) ห้องอาหารเทสท์ เซสท์ บาร์ แอนด์ เทอเรส ห้องแกรนด์ | 7   |
|   บอลรูม ร้านตัดเสื้อ และร้านจำหน่ายของที่ระลึก                          |     |
+----------------------------------------------------------------+-----+
|   ห้องอาหารญี่ปุ่นคิสโซะ ห้องประชุม และศูนย์บริการทางธุรกิจ (Business       | 8   |
|   Center)                                                      |     |
|                                                                |     |
|   สระว่ายน้ำ เวสทิน เวิร์คเอ้าท์ ยิม วารีน่า สปา และสถานเสริมความงาม      |     |
|   (Beauty Salon)                                               |     |
+----------------------------------------------------------------+-----+
|   ห้องพักและห้องสวีท                                               | 10  |
|                                                                | -24 |
+----------------------------------------------------------------+-----+
|   ห้องจัดเลี้ยง Altitude                                           | 25  |
+----------------------------------------------------------------+-----+

  ด้านห้องพัก

  โรงแรม เดอะ เวสทิน แกรนด์ สุขุมวิท มีห้องพักจำนวน 362 ห้อง อยู่ที่ชั้น 10 ถึงชั้นที่ 24
  โดยแบ่งลักษณะของห้องพักได้ดังนี้

+-----------------------------------------------------+----------------+
| ห้องพักประเภท                                         | จำนวนห้อง       |
+-----------------------------------------------------+----------------+
| 1.  Deluxe room                                     | 220            |
+-----------------------------------------------------+----------------+
| 2.  Premium Deluxe                                  | 50             |
+-----------------------------------------------------+----------------+
| 3.  Executive Deluxe                                | 61             |
+-----------------------------------------------------+----------------+
| 4.  Deluxe Suite and Executive Suite                | 30             |
+-----------------------------------------------------+----------------+
| 5.  Presidential Suite                              | 1              |
+-----------------------------------------------------+----------------+
| รวม                                                 | 362            |
+-----------------------------------------------------+----------------+

  โดยห้องพักสำหรับลูกค้าพิเศษระดับผู้บริหาร (Executive Deluxe) รวมทั้ง ห้องชุด
  (Executive Suites) และห้องชุดพิเศษ (Presidential Suite) อยู่บนชั้น 22 ถึงชั้น 24
  โดยมี Westin Executive Club Lounge เพื่อให้บริการพิเศษสำหรับลูกค้าผู้บริหาร อาทิ
  Express Check In / Out อาหารเช้าแบบส่วนตัว ชายามบ่าย ค็อกเทลยามค่ำ บัดเลอร์
  อินเตอร์เนทไร้สาย และอื่น ๆ อีกมากมาย

  โรงแรม เดอะ เวสทิน แกรนด์ สุขุมวิท
  มีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่น
  สบายแบบเป็นกันเอง นอกจากนี้ ทางโรงแรมได้จัดเตรียมอุปกรณ์อำนวยความสะดวกในห้องพัก
  โดยเฉพาะเวสทิน เฮฟเวนลี่ เบด^(®) เตียงสัญลักษณ์ชื่อดังของเวสทิน ในทุกห้องพัก
  และสิ่งอำนวยความสะดวกอื่น ๆ อีกครบครัน
  เพื่อรองรับและอำนวยความสะดวกให้กับลูกค้านักธุรกิจโดยเฉพาะ

  นอกจากนี้
  ทางโรงแรมยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม
  ดังนี้

  ------------------------ ----------------------------------------------
  ประเภท                   รายละเอียด

  Handicap Room            บนชั้น 10 สำหรับลูกค้าที่มีความบกพร่องทางร่างกาย

  Westin Executive Club    บนชั้น 24 สำหรับลูกค้านักธุรกิจระดับผู้บริหาร
  Lounge                   ที่ต้องการความเป็นส่วนตัวและบริการพิเศษอื่น ๆ อีกมากมาย
                           ทั้ง Check in / out อาหารเช้า อาหารว่าง
                           สำหรับลูกค้าที่เข้าพักบนชั้น 22 - 24
  ------------------------ ----------------------------------------------

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา โรงแรมเดอะ เวสทิน แกรนด์
  สุขุมวิทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------------------ ----------- ----------- -----------
  โรงแรม เดอะ เวสทิน แกรนด์ สุขุมวิท        2556        2555        2554

  อัตราการเข้าพักเฉลี่ย (%)                 76.9        75.1        59.5

  อัตราค่าห้องพัก (บาทต่อห้องต่อคืน)           3,941       3,754       3,669

  จำนวนห้องพักที่ให้บริการเฉลี่ย               362         363         363
  ------------------------------------ ----------- ----------- -----------

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  โรงแรม เดอะ เวสทิน แกรนด์ สุขุมวิท มุ่งเน้นการให้บริการด้านอาหารและเครื่องดื่ม
  รวมทั้งการจัดเลี้ยง โดยเน้นที่คุณภาพของบริการที่ประทับใจ
  และคุณภาพของอาหารที่จัดเตรียมโดยพ่อครัวที่มีประสบการณ์
  ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+----------------------+------+------------+-----------+-------------+
| ห้องอาหาร             | ชั้น   | ป          | ความจุ     | เวลาบริการ   |
|                      |      | ระเภทอาหาร | (ที่นั่ง)     |             |
+----------------------+------+------------+-----------+-------------+
| ห้องอาหารเทสท์         | 7    | อา         | 105       | 06.00 -     |
|                      |      | หารนานาชาติ |           | 23.00       |
| Taste Signature      |      |            |           |             |
| Restaurant           |      |            |           |             |
+----------------------+------+------------+-----------+-------------+
| ห้องอาหารญี่ปุ่น คิสโซะ    | 8    | ญี่ปุ่น        | 110       | 12.00 -     |
|                      |      |            |           | 14.30       |
| Kisso Japanese       |      |            |           |             |
| Restaurant           |      |            |           | 18.00 -     |
|                      |      |            |           | 22.30       |
+----------------------+------+------------+-----------+-------------+
| เซสท์ บาร์ แอนด์ เทอเรส | 7    | อาหารว่าง   | 62        | 7.00 -      |
|                      |      |            |           | 02.00       |
| Zest Bar & Terrace   |      | และ        |           |             |
|                      |      | เครื่องดื่ม    |           |             |
+----------------------+------+------------+-----------+-------------+
| พูล บาร์               | 8    | อาหารว่าง   | 28        | 10.00 -     |
|                      |      |            |           | 19.00       |
| Pool Bar             |      | และ        |           |             |
|                      |      | เครื่องดื่ม    |           |             |
+----------------------+------+------------+-----------+-------------+
| บริการ อิน-รูม ไดนิ่ง     | ให้บ  |            |           |             |
|                      | ริการ |            |           |             |
| In-Room Dining       | อาหา |            |           |             |
| Service              | รในห |            |           |             |
|                      | ้องพัก |            |           |             |
|                      | ตลอด |            |           |             |
|                      | 24   |            |           |             |
|                      | ช    |            |           |             |
|                      | ั่วโมง |            |           |             |
+----------------------+------+------------+-----------+-------------+

  นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่
  ลูกค้าที่ต้องการจัดงานแต่งงาน งานประชุมสัมมนา งานเปิดตัวสินค้า
  งานสังสรรค์ของราชการและบริษัทเอกชน
  โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
  ดังนี้

+----------------------------+---------+-----+-----------------------+
| ห้องสัมมนา/จัดเลี้ยง            | พื้นที่     | ชั้น  | ความจุ (คน)            |
|                            |         |     |                       |
|                            | (ตาร    |     |                       |
|                            | างเมตร) |     |                       |
+----------------------------+---------+-----+-----------------------+
| ห้อง แกรนด์ บอลรูม *          | 624.00  | 7   | คอกเท็ล 500 คน         |
|                            |         |     |                       |
| Grand Ballroom             |         |     | บุฟเฟ่ต์ 350 คน          |
+----------------------------+---------+-----+-----------------------+
| ห้องบอลรูม A                 | 312.00  | 7   | คอกเท็ล 180 คน         |
|                            |         |     |                       |
| Ballroom A                 |         |     | บุฟเฟ่ต์ 130 คน          |
+----------------------------+---------+-----+-----------------------+
| ห้องบอลรูม B                 | 312.00  | 7   | คอกเท็ล 180 คน         |
|                            |         |     |                       |
| Ballroom B                 |         |     | บุฟเฟ่ต์ 130 คน          |
+----------------------------+---------+-----+-----------------------+
| ห้องสเตรทรูม 1 และ 2         | 153.00  | 8   | คอกเท็ล 100 คน         |
| เปิดเชื่อมต่อกัน                |         |     |                       |
|                            |         |     | คลาสรูม 60 คน          |
| State Room 1+2             |         |     |                       |
+----------------------------+---------+-----+-----------------------+
| ห้องสเตรทรูม 1               | 76.5    | 8   | คอกเท็ล 40 คน          |
|                            |         |     |                       |
| State Room 1               |         |     | คลาสรูม 24 คน          |
+----------------------------+---------+-----+-----------------------+
| ห้องสเตรทรูม 2               | 76.5    | 8   | คอกเท็ล 40 คน          |
|                            |         |     |                       |
| State Room 2               |         |     | คลาสรูม 24 คน          |
+----------------------------+---------+-----+-----------------------+
| ห้องสเตรทรูม 3               | 148.50  | 8   | คอกเท็ล 100 คน         |
|                            |         |     |                       |
| State Room 3               |         |     | คลาสรูม 60 คน          |
+----------------------------+---------+-----+-----------------------+
| ห้อง บอร์ดรูม                 | 36.00   | 8   | คอกเท็ล 30 คน          |
|                            |         |     |                       |
| Board Room 1               |         |     | คลาสรูม 18 คน          |
+----------------------------+---------+-----+-----------------------+
| ห้อง บอร์ดรูม 2               | 21.00   | 8   | คอกเท็ล 15 คน          |
|                            |         |     |                       |
| Board Room 2               |         |     | บอร์ดรูม 10 คน          |
+----------------------------+---------+-----+-----------------------+
| ห้อง อัลติจูด                  | 502.00  | 25  | คอกเท็ล 280 คน         |
|                            |         |     |                       |
| Altitude                   |         |     | บอร์ดรูม 80 คน          |
+----------------------------+---------+-----+-----------------------+
| ห้องโบตั๋น 1                  | 18.61   | 8   | คลาสรูม 10 คน          |
|                            |         |     |                       |
| Botan 1                    |         |     | บอร์ดรูม 8 คน           |
+----------------------------+---------+-----+-----------------------+
| ห้องโบตั๋น 2                  | 19.37   | 8   | คลาสรูม 10 คน          |
|                            |         |     |                       |
| Botan 2                    |         |     | บอร์ดรูม 8 คน           |
+----------------------------+---------+-----+-----------------------+
| ห้องโบตั๋น 3                  | 19.57   | 8   | คลาสรูม 10 คน          |
|                            |         |     |                       |
| Botan 2                    |         |     | บอร์ดรูม 8 คน           |
+----------------------------+---------+-----+-----------------------+
| ห้องโบตั๋น 4                  | 20.63   | 8   | คลาสรูม 10 คน          |
|                            |         |     |                       |
| Botan 2                    |         |     | บอร์ดรูม 8 คน           |
+----------------------------+---------+-----+-----------------------+

  หมายเหตุ: * ห้อง แกรนด์บอลรูม สามารถแบ่งเป็น 2 ห้อง คือ บอลรูม เอ และบอลรูม บี

  การให้บริการด้านอื่น ๆ

  โรงแรมยังมีบริการด้านอื่น ๆ เพื่อความสะดวกสบายของลูกค้า ได้แก่ ศูนย์บริการทางธุรกิจ
  (Business Center) บริการแลกเปลี่ยนเงินตราต่างประเทศตลอด 24 ชั่วโมง บริการซักรีด
  สำนักงานตัวแทนการเดินทางและท่องเที่ยว บริการรถเช่า ลีมูซีน
  และบริการด้านการติดต่อสื่อสารทุกชนิด อาทิ ส่งจดหมาย ส่งโทรสาร โทรเลข เป็นต้น

  นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
  Service Express^(®)
  ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุก ๆ เรื่อง
  โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
  โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call^(®)
  เป็นการให้บริการในการสำรองห้องพักและห้องประชุมจัดเลี้ยงแบบเบ็ดเสร็จ เช่น
  ลูกค้ามีความประสงค์ที่จะจัดงานสังสรรค์ ไม่ว่าจะเป็นลักษณะงานประเภทใด ๆ
  เพียงแค่ติดต่อมาที่พนักงาน Westin One Call^(®)
  ก็สามารถที่จะนำเสนอรูปแบบของการจัดงาน ติดต่อประสานงานบุคลากรที่เกี่ยวข้อง
  ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
  Kids Club^(®) เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
  ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
  ตลอดจนของเล่น เตียงสำหรับเด็กเล็ก
  ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

การให้เช่าพื้นที่

บริษัทฯ ให้เช่าพื้นที่ห้างสรรพสินค้าโรบินสัน ตั้งแต่บริเวณชั้นใต้ดิน (B1) และชั้น 1 ถึงชั้น 4
พร้อมพื้นที่ที่จอดรถยนต์ในชั้น 1 ถึง ชั้น 4 ให้แก่บริษัท โรบินสันสุขุมวิท จำกัด
เพื่อใช้ในกิจการห้างสรรพสินค้าโรบินสัน โดยมีระยะเวลาเช่า 30 ปี ซึ่งปัจจุบันเหลืออยู่อีก 7 ปี

  โรงแรมเชอราตัน หัวหิน รีสอร์ท แอนด์ สปา (Sheraton Hua Hin Resort & Spa)

  โรงแรมเชอราตัน หัวหิน รีสอร์ท แอนด์ สปา รีสอร์ทระดับ 5 ดาว อยู่ภายใต้แบรนด์
  “Sheraton Hotels & Resorts” ของกลุ่ม Starwood Hotels & Resorts
  Worldwide, Inc. ตั้งอยู่บนพื้นที่ 30 ไร่ 1 งาน และ 62 ตารางวา
  บนชายหาดอันเงียบสงบของชะอำ ห่างจากกรุงเทพฯ เพียง 200 กิโลเมตร
  การเดินทางสะดวกสบาย โดยใช้เวลาในการเดินทางโดยรถยนต์เพียง 2 ชั่วโมงครึ่ง
  อาคารโรงแรมมีลักษณะเป็นอาคารสูง 2 ชั้น
  เรียงรายรอบสระว่ายน้ำและล้อมรอบด้วยสวนเขียวชอุ่ม ให้บริการห้องพักจำนวน 240
  ห้องรวมทั้งห้องสวีท 12 ห้อง เปิดให้บริการเมื่อวันที่ 10 สิงหาคม 2550

  รีสอร์ทมีห้องพักเชื่อมต่อโดยตรงกับสระว่ายน้ำแบบลากูนที่มีความยาวโดยรอบถึง 560 เมตร
  ทอดตัวลดเลี้ยวไปตลอดแนวของรีสอร์ท แมกไม้นานาชนิดแทรกตัวกลมกลืนเพื่อให้ความร่มรื่น
  พร้อมทั้งเพลิดเพลินกับวิวทะเล ท้องฟ้าสีคราม และชายหาดที่สวยงาม ห้องพักแบบเดอลักซ์พื้นที่
  49 ตารางเมตร เพดานสูงให้ความรู้สึกโปร่งสบาย
  อบอุ่นด้วยโทนสีและการตกแต่งในสไตล์ไทยร่วมสมัย ภายในห้องพักประกอบด้วย “เชอราตัน สวีท
  สลีปเปอร์เบ้ด” เตียงนอนลิขสิทธิ์เฉพาะของเชอราตัน
  ห้องน้ำกว้างขวางโดดเด่นด้วยกระจกขนาดใหญ่ มีอ่างอาบน้ำแยกกับห้องอาบน้ำแบบฝักบัว
  และแอลซีดีทีวีขนาด 40 นิ้ว
  สามารถเลือกพักในห้องพักแบบมีสวนส่วนตัวหรือห้องพักติดสระว่ายน้ำที่เพียงแค่ก้าวลงจากระเบียงก็จะเพลิดเพลินกับการว่ายน้ำได้ทันที
  ห้องสวีทมีทั้งหมด 12 ห้อง พื้นที่กว้าง 98 ตารางเมตร ติดตั้งแอลซีดีทีวีขนาด 46
  นิ้วพร้อมเครื่องเล่นดีวีดี ตู้เสื้อผ้าขนาดใหญ่มีมุมแต่งตัว ชุดคลุมอาบน้ำผ้าไหม
  ผลิตภัณฑ์ของใช้ในห้องน้ำจาก Shine by Bliss
  ทุกห้องพักมีระเบียงส่วนตัวสำหรับนั่งพักผ่อนภายนอก อินเตอร์เน็ตความเร็วสูง และ
  อินเตอร์เน็ตแบบไร้สายในห้องพักอำนวยความสะดวกให้ผู้เข้าพักไม่พลาดทุกการติดต่อ

  ห้องอาหารและบาร์ของรีสอร์ทมีบริการทั้งอาหารไทยต้นตำรับ เมนูเด่นจากประเทศต่าง ๆ
  ในเอเชีย รวมทั้งอาหารนานาชาติ
  นอกจากนั้นยังมีกิจกรรมเพื่อเพิ่มความสนุกสนานในวันพักผ่อนแก่ผู้เข้าพัก อาทิ เทนนิส กีฬาทางน้ำ
  ฟิตเนสเซ็นเตอร์ สนามกอล์ฟระดับโลกที่อยู่ไม่ไกลจากรีสอร์ท หรือเลือกผ่อนคลายที่ “ชายน์ สปา
  ฟอร์ เชอราตัน” ซึ่งให้บริการนวดทั้งแบบไทย แบบสากล และทรีทเม้นต์ต่าง ๆ ที่ช่วยฟื้นฟูสุขภาพ
  รักษาสมดุลของร่างกาย หรือเพื่อเสริมความงาม สำหรับผู้เข้าพักวัยเยาว์ “สตาร์ คลับ”
  เป็นพื้นที่กิจกรรมของคุณหนู ๆ
  มีทั้งกิจกรรมเสริมทักษะและสันทนาการเพื่อความเพลิดเพลินของเด็ก ๆ โดยเฉพาะ

  ด้านห้องพัก

  ห้องพักแบบเดอลักซ์ ประกอบดัวย เดอลักซ์ การ์เด้น วิว เดอลักซ์ การ์เด้น เทอเรซ เดอลักซ์
  ลากูน วิว เดอลักซ์ ลากูน แอคเซส และ เดอลักซ์ โอเชี่ยน ฟร้อนท์ ห้องพักแบบแบบสวีท
  ประกอบด้วย ลากูน สวีท และ โอเชี่ยน สวีท

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา เชอราตันหัวหิน รีสอร์ทแอนด์สปามีอัตรา_การเข้าพักเฉลี่ยและอัตราค่าห้องพักเฉลี่ย
  มีดังนี้

  ------------------------------------- ----------- ----------- -----------
  โรงแรมเชอราตัน หัวหิน รีสอร์ท แอนด์ สปา     2556        2555        2554

  อัตราการเข้าพักเฉลี่ย (%)                  73.0        67.8        62.0

  อัตราค่าห้องพัก (บาทต่อห้องต่อคืน)            3,742       3,561       3,493

  จำนวนห้องพักที่ให้บริการเฉลี่ย                240         240         240
  ------------------------------------- ----------- ----------- -----------

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  ห้องอาหารและบาร์ ประกอบด้วย

  ห้องอาหาร เดอะ เดค (The Deck) ให้บริการบุฟเฟ่ต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ สามารถเลือกนั่งได้ทั้งภายในห้องปรับอากาศหรือที่ระเบียงริมสระว่ายน้ำ
  รองรับได้ทั้งหมด 185 ที่นั่ง เปิดให้บริการอาหารเช้าตั้งแต่เวลา 6.30 – 10.30 น.
  อาหารกลางวัน เวลา 11.30 – 14.30 น.และ อาหารค่ำ เวลา 17.30 – 22.30 น.

  ห้องอาหาร อิน เอเชีย (InAzia) เปิดให้บริการอาหารค่ำ นำเสนอเมนูเด่น ๆ
  จากประเทศต่าง ๆ ในอาเชียน สามารถต้อนรับผู้มารับประทานอาหารได้ 100 ท่าน
   เลือกนั่งได้ทั้งบริเวณนอกห้องอาหารติดสระว่ายน้ำ หรือภายในห้องปรับอากาศ ติดกันคือ “เท็น
  ดีกรี ไวน์เซลลาร์” ห้องเก็บไวน์และแชมเปญนานาชนิดรวมทั้งไวน์ในคอลเล็กชั่น “ไวน์ ออฟ
  เดอะ เวิล์ด” เปิดให้บริการอาหารค่ำทุกวัน ตั้งแต่เวลา 18.00 – 22.30 น.

  ห้องอาหารซาลาส (Salas) ประกอบด้วยศาลาริมสระน้ำทั้งหมด 10 หลัง
  และที่นั่งรับประทานอาหารบริเวณหน้าบาร์ สามารถรองรับผู้มารับประทานอาหารได้ถึง 70 ท่าน
  ให้บริการอาหารอิตาเลียนสไตล์โฮมเมด รสชาติต้นตำรับ และเครื่องดื่มต่าง ๆ ตลอดวัน
  เปิดให้บริการตั้งแต่เวลา 10.00 – 21.30 น.

  ลูนา ลาไน (Luna Lanai) ห้องอาหารและบาร์แบบเปิดโล่งรับลมทะเล ให้บริการอาหารไทย
  อาหารทะเล และ บาร์บีคิว ในบรรยากาศสบาย ๆ ใกล้ชิดธรรมชาติ ท้องฟ้าสีคราม
  และความงามของท้องทะเลอ่าวไทย เปิดให้บริการทุกวัน ตั้งแต่เวลา 10.00 – 22.30 น.

  ซันดารา เล้าจน์ (Sundara Lounge) ให้บริการเครื่องดื่มนานาชนิดและอาหารทานเล่น
  สามารถรองรับได้ 60 ท่าน เลือกนั่งได้ทั้งภายในห้องปรับอากาศและบริเวณล็อบบี้ด้านนอก
  ในเวลากลางคืนตั้งแต่ 19.45 – 20.30 น.
  มีวงดนตรีเล่นสดให้ความเพลิดเพลินเปิดให้บริการทุกวัน ตั้งแต่เวลา 10.00 – 24.00 น.

การให้บริการด้านอื่น ๆ

  ห้องประชุมสัมนา รีสอร์ทมีพื้นที่สำหรับจัดการประชุมสัมมนากว้าง 820 ตารางเมตรประกอบ
  ด้วยห้องบอลรูม 1 ห้อง และห้องประชุมเล็ก 2 ห้อง และสามารถกั้นห้องย่อยได้อีก 6 ห้อง
  ห้องบอลรูมขนาด 525 ตารางเมตรติดตั้งเทคโนโลยีทันสมัย สามารถรองรับผู้มาร่วมงานได้ถึง
  500 ท่าน
  สนามหญ้าริมทะเลและสนามหญ้าบนเกาะริมสระก็สามารถจัดกิจกรรมสันทนาการหรืองานเลี้ยงในโอกาสพิเศษต่าง
  ๆ ได้

  ร้านจำหน่ายสินค้า รีสอร์ทมีร้านจำหน่ายสินค้า 2 ร้าน คือ ร้านเชอราตัน แกลลอรี่
  จำหน่ายสินค้าอุปโภค บริโภค และร้านจำหน่ายชุดสูทสำเร็จรูป, ชุดสตรีดีไซน์สวย
  พร้อมบริการรับตัดสูท

  สตาร์ คลับ คลับสำหรับเด็ก ๆ เสนอพื้นที่พิเศษเฉพาะสำหรับเด็กอายุระหว่าง 4-12 ปี
  ลักษณะเหมือนบ้านรูปทรงลูกเต๋าสีสดใสขนาดใหญ่ แยกจากตัวอาคารของรีสอร์ท
  ล้อมรอบด้วยสนามหญ้าสำหรับวิ่งเล่น ภายในประกอบด้วยเฟอร์นิเจอร์สีสดใส อุปกรณ์ต่าง ๆ
  ออกแบบมาเพื่อ เด็ก ๆ โดยเฉพาะ พื้นที่กว้างขวางอำนวยความสะดวกให้เด็ก ๆ
  ได้สนุกกันอย่างเต็มที่กับของเล่นมากมาย
  อุปกรณ์การเรียนรู้ที่ช่วยเสริมสร้างความคิดสร้างสรรค์ของเด็กครบครัน ทุก ๆ วัน
  สตาร์คลับจัดกิจกรรมที่ช่วยฝึกฝนความคิดและจินตนาการของเด็ก ๆ สนามเด็กเล่นด้านหน้าสตาร์
  คลับเป็นพื้นที่ที่ให้เด็ก ๆ สนุกสนานและได้ออกกำลังมากยิ่งขึ้น เปิดให้บริการ ทุกวัน ตั้งแต่เวลา
  9.00 – 18.00 น.

  ชายน์ สปา ฟอร์ เชอราตัน (Shine Spa for Sheraton^(TM)) ตั้งอยู่ที่ชั้น 1 ของรีสอร์ท
  ภายในมีห้อง ทรีตเมนต์ 12 ห้อง รวมทั้งห้องทรีตเมนต์แบบสวีท 2 ห้อง ห้องวารีบำบัด
  ห้องอาบน้ำที่สามารถนวดตัวด้วยสายน้ำ อ่างจากุซซี่ ห้องซาวน่า
  ห้องอบไอน้ำที่แยกเป็นสัดส่วนกันระหว่างชายและหญิง ติดกันคือ “ซาลอน”
  ดูแลปรนนิบัติความสวยงามของผมและเล็บให้กับผู้มาพักผ่อน ชายน์ สปา ฟอร์ เชอราตัน
  บริการนวดทั้งแบบไทย แบบสากล บำบัดและบำรุงด้วยทรีตเม้นต์ต่าง ๆ กว่า 40 รายการ อาทิ
  ทรีตเมนต์เพื่อการฟื้นฟูสุขภาพ รักษาสมดุลของร่างกาย
  ทรีตเมนต์ที่จัดขึ้นโดยเฉพาะเพื่อความเหมาะสมของแต่ละบุคคล และสปาแพคเกจพิเศษต่าง ๆ
  แขกคนสำคัญของ ชายน์สปา จะได้รับความสุขไปกับมาตรฐานสปาสากลระดับสูงด้วยทรีทเมนต์ที่
  หลากหลายซึ่งได้รับการออกแบบโดยหลอมรวมความโดดเด่นของวิถีการบำบัดจากวัฒนธรรมของตะวันออก
  และตะวันตก เพื่อสร้างสรรค์ประสบการณ์ความผ่อนคลายอย่างล้ำลึก ทั้งการขัดตัว การฟื้นฟู
  และการนวดบำรุงผิว หรือทรีทเมนต์ยอดนิยมอันเป็นเอกลักษณ์ของชายน์ สปา
  รวมไปถึงผลิตภัณฑ์ของสปาระดับสูง Terraké จากประเทศฝรั่งเศส
  ซึ่งได้รับแรงบันดาลใจของความบริสุทธิ์ของธรรมชาติ (Forces of Nature) อันได้แก่ ธรณี
  (Earth) วารี (Water) สายลม (Air) พืชพรรณ (Plants) เปิดให้บริการ ทุกวัน
  ตั้งแต่เวลา 9.00 – 21.00 น.

  เชอราตัน ฟิตเนส โดย คอร์ เพอร์ฟอร์มานส์ (Sheraton Fitness powered by Core
  Performance) โปรแกรมการออกกำลังกายที่เน้นความสำคัญหลักที่ จิตใจ โภชนาการ
  การเคลื่อนไหว และการพักผ่อน
  สามารถช่วยพัฒนาระดับพละกำลังความแข็งแกร่งให้ร่างกายได้อย่างมีประสิทธิภาพ
  อีกทั้งยังส่งผลต่อจิตใจเพื่อการพักผ่อนที่ถูกวิธีอีกด้วย
  นับเป็นอีกหนื่งทางเลือกของกิจกรรมเพื่อการพักผ่อนอย่างคุ้มค่า และสุขภาพที่ดีเยี่ยม
  เปิดให้บริการทุกวัน ตลอด 24 ชั่วโมง และให้บริการฟรี สำหรับผู้เข้าพัก

  โรงแรมเชอราตัน หัวหิน ปราณบุรี วิลล่า (Sheraton Hua Hin Pranburi Villas)

  (บริหารงานโดยทีมงานเดียวกันกับโรงแรมเชอราตัน หัวหิน รีสอร์ท แอนด์ สปา)

  เชอราตัน หัวหิน ปราณบุรี วิลล่า
  นำเสนอแรงบันดาลใจแห่งเอกลักษณ์ของการพักผ่อนที่จะคงอยู่ในความทรงจำอันล้ำค่าตราบนานเท่านาน
  ด้วยวิลล่าหรูพร้อมสระว่ายน้ำส่วนตัว 53 หลัง บนทำเลที่ตั้งท่ามกลางวงล้อมอันเขียวชอุ่ม
  และเสียงประสานของแมกไม้เขตร้อนนานาพันธุ์ คลอสลับกับเสียงคลื่นกระทบฝั่งของหาดปราณบุรี
  การตกแต่งและสิ่งอำนวยความสะดวกอันทันสมัยต่าง ๆ
  ได้รับการออกแบบและเลือกสรรค์อย่างพิถีพิถัน
  ผสมผสานอย่างลงตัวในระดับที่ไม่มีใครเสมอเหมือน
  พร้อมสไตล์ของการบริการชั้นเลิศด้วยการเช็คอินส่วนตัวจากวิลล่า บัตเล่อร์
  ที่จะส่งมอบประสบการณ์แห่งการดูแลอย่างอบอุ่น
  พร้อมต้อนรับผู้มาเยือนเพื่อดื่มด่ำกับสวรรค์แห่งการพักผ่อนอย่างแท้จริง

  ครบครันไปด้วยตำรับอาหารรสชาติเยี่ยมและเครื่องดื่มชั้นเลิศ "ดาหลา"
  ส่งมอบประสบการณ์การเดินทางอันโอชะ
  พร้อมสร้างความอิ่มเอมและประทับใจให้กับผู้มาเยือนในบรรยากาศผ่อนคลายท่ามกลางสระบัวหลากสี
  เชฟผู้มีประสบการณ์ได้เลือกสรรเฉพาะวัตถุดิบชั้นดี
  ในการสร้างสีสันของทุกมื้ออาหารให้กับผู้มาเยือนได้อิ่มอร่อยอย่างสมบูรณ์แบบ

  เชอราตันหัวหิน ปราณบุรีวิลล่า นำเสนอการเชื่อมโยงไปถึง เชอราตันหิวหิน รีสอร์ทแอนด์สปา
  สำหรับการเข้าใช้สิ่งอำนวยความสะดวกต่าง ๆ อาทิเช่น ชายน์ สปา ฟอร์ เชอราตัน
  และห้องอาหารทั้ง 5 แห่ง รวมถึงฟิตเนส เซนเตอร์ และว่ายน้ำแบบลากูน และคิดส์คลับอีกด้วย

  สำหรับการเชื่อมโยงอันอบอุ่น เชอราตัน หัวหิน ปราณบุรี วิลล่า
  พร้อมนำเสนอรูปแบบแห่งการแบ่งปันในบริเวณล็อบบี้เลานจ์บรรยากาศผ่อนคลาย
  ด้วยคุณค่าหลักของ ลิงค์ แอท เชอราตัน เอ็กซ์พีเรียน วิท ไมโครซอฟต์
  เพื่อให้ผู้มาเยือนเข้าถึงเทคโนโลยีของการเชื่อมต่อกับคนสำคัญ หรือสิ่งที่มีความหมาย ลิงค์ แอท
  เชอราตัน เป็นมากกว่าศูนย์กลางของการเชื่อมโยงด้วยอินเตอร์เน็ต
  โดยผู้มาเยือนสามารถเข้าร่วมเป็นส่วนหนึ่งในสังคมของการติดต่อ
  หรือเพลิดเพลินกับสิ่งอำนวยความสะดวกและอุปกรณ์อันทันสมัยเพื่อเชื่อมโยงเข้ากับเครือข่ายของการติดต่ออย่างไร้พรมแดนหรือการนำเสนอ
  “อิน วิลล่า สปา” ด้วยประสบการณ์ของการปรนนิบัติอย่าง ลึกล้ำ
  โดยจะเชื่อมโยงผู้มาเยือนเข้าสู่ความผ่อนคลายของดุลยภาพแห่งร่างกายและจิตใจโดยหลอมรวมความโดดเด่นของวิถีการนวดบำบัดจากวัฒนธรรมของตะวันออกและตะวันตก
  ซึ่งได้รับแรงบันดาลใจจากความบริสุทธิ์ของธรรมชาติ
  และศาสตร์การนวดแผนไทยเพื่อสร้างสรรค์ประสบการณ์ของความผ่อนคลายอย่างล้ำลึกในบรรยากาศอันเป็นส่วนตัวของวิลล่า
  ผู้เชี่ยวชาญในศาสตร์บำบัดของเราได้รับการฝึกฝนมาอย่างดีในการส่งมอบประสบการณ์ของความแตกต่างอันสงบ
  และเข้าถึงห้วงเวลาแห่งความผ่อนคลายอย่างแท้จริง

ด้านห้องพัก

  ท่ามกลางสวนสวยอันร่มรื่น ระเบียงพักผ่อนอันเปิดโล่ง
  ศาลาคลายร้อนริมสระน้ำที่มอบความเป็นส่วนตัว ฝักบัวที่แฝงตัวอยู่ท่ามกลางแมกไม้
  หรือแม้แต่อ่างอาบน้ำกลางแจ้งที่รายล้อมด้วยดอกบัวสีสันสวยงาม
  วิลล่าแต่ละหลังได้รับการตกแต่งในโทนสีอบอุ่น
  สอดแทรกความสดใสของเส้นสีที่สอดคล้องกับธรรมชาติโดยรอบ
  ไม่ว่าจะเป็นความเรียบง่ายหากแต่สะดวกสบายในสไตล์ “พูลวิลล่า” พื้นที่ใช้สอยแบบร่วมสมัยของ
  “ดูเพล็กซ์ พูลวิลล่า สวีท” ความเป็นส่วนตัวอันโดดเด่นในแบบ “พูลวิลล่า สวีท”
  ความกว้างขวางเพื่อความผ่อนคลายอย่างหรูหราของ “ปราณบุรี ทู-เบดรูม พูลวิลล่าสวีท”
  วิลล่าในทุกสไตล์ยังคงดำรงไว้ซึ่งคุณค่าหลักของแบรนด์ เตียงนอนหนานุ่มสบายอันเป็นเอกลักษณ์
  “เชอราตัน สวีท สลีปเปอร์ เบด” ที่จะช่วยให้การพักผ่อนในทุกค่ำคืน เป็นเวลาอันแสนสุข
  รวมถึงสิ่งอำนวยความสะดวกซึ่งสอดแทรกด้วยความทันสมัยในด้านเทคโนโลยี อาทิ
  สัญญาณอินเตอร์เน็ตไร้สายความเร็วสูง แท่นวาง Docking Station
  ซึ่งจะยกระดับประสบการณ์แห่งการผ่อนคลายให้กับผู้มาเยือนที่ค้นหาการพักผ่อนอย่างมีไลฟ์สไตล์
  ให้ดื่มด่ำกับบรรยากาศของการพักผ่อนที่สะดวกสบาย หากแฝงไว้ด้วยความเป็นส่วนตัวอย่างแท้จริง

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก โดยในระยะ 3
  เดือนแรกที่เปิดดำเนินการอย่างไม่เป็นทางการ (เดือนตุลาคม – ธันวาคม 2556)
  โรงแรมเชอราตัน หัวหิน ปราณบุรี วิลล่า มีอัตรา_การเข้าพักเฉลี่ยและอัตราค่าห้องพักเฉลี่ย
  มีดังนี้

  ------------------------------------- ----------- ----------- -----------
  โรงแรมเชอราตัน หัวหิน ปราณบุรี วิลล่า        ธ.ค.2556    พ.ย.2556    ต.ค.2556

  อัตราการเข้าพักเฉลี่ย (%)                  33.5        21.0        8.2

  อัตราค่าห้องพัก (บาทต่อห้องต่อคืน)            9,541       5,781       6,970
  ------------------------------------- ----------- ----------- -----------

ด้านอาหารและเครื่องดื่ม

  ห้องอาหารดาหลา ให้บริการบุฟเฟ่ต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ ดาหลา
  ยังนำเสนอเอกลักษณ์อันโดดเด่นของแบรนด์เชอราตันที่ใส่ใจสุขภาพด้วย “คัลเลอร์ ยัวร์ เพลท”
  เมนูที่จะสร้างสมดุลและสีสันให้กับอาหารจานโปรดสำหรับทุกคนในครอบครัว และช่วงเวลาของ
  “เชอราตัน โซเชียล อาวเวอร์”
  สังคมเพื่อพบปะสังสรรค์ในอีกระดับของการลิ้มรสไวน์คัดสรรพิเศษคุณภาพเยี่ยม
  เปิดให้บริการอาหารเช้าแบบบุฟเฟ่ต์ตั้งแต่เวลา 6.30 – 10.30 น. อาหารกลางวัน เวลา
  11.00 – 14.30 น.และ อาหารค่ำ เวลา 18.00 – 24.00 น.
  พิเศษทุกวันเสาร์กับบุฟเฟ่ต์อาหารค่ำ

การให้บริการด้านอื่น ๆ

  อิน วิลล่า สปา ตั้งอยู่ที่ วิลล่าหลังที่ 38
  นำเสนอประสบการณ์ของการปรนนิบัติอย่างลึกล้ำด้วยการเชื่อมโยงผู้มาเยือนเข้าสู่ความผ่อนคลายของดุลยภาพแห่งร่างกายและจิตใจโดยหลอมรวมความโดดเด่นของวิถีการนวดบำบัดจากวัฒนธรรมของตะวันออกและตะวันตก
  ซึ่งได้รับแรงบันดาลใจจากความบริสุทธิ์ของธรรมชาติ และศาสตร์การนวดแผนไทย
  ผู้เชี่ยวชาญในศาสตร์บำบัดของเราได้รับการฝึกฝนมาอย่างดีในการส่งมอบประสบการณ์ของความแตกต่างในบรรยากาศอันเป็นส่วนตัวของวิลล่า
  ติดกันคือ “อิน วิลล่า ฟิตเนส” นับเป็นอีกหนื่งทางเลือกของกิจกรรมเพื่อการพักผ่อนอย่างคุ้มค่า
  และสุขภาพที่ดีเยี่ยม

  เชอราตัน แกลลอรี่ ร้านจำหน่ายสินค้า ภายใต้แบรนด์ Paul Ropp

  โรงแรมไฮแอท รีเจนซี่ กรุงเทพ สุขุมวิท (Hyatt Regency Bangkok, Sukhumvit)

  บริษัทฯ อยู่ระหว่างการดำเนินการก่อสร้างโรงแรมแห่งใหม่นี้บริเวณปากซอยสุขุมวิท 13
  ขนาดประมาณ 273 ห้อง ใกล้กับสถานีรถไฟฟ้าบีทีเอสนานา
  และอยู่ภายใต้การบริหารจัดการของบริษัทฯ และกลุ่ม Hyatt International Corporation
  ทั้งนี้ บริษัทฯ คาดว่าจะดำเนินการก่อสร้างแล้วเสร็จพร้อมเปิดดำเนินการได้ราวกลางปี 2559

  2.2 การตลาดและการแข่งขัน

  (ก) ธุรกิจพัฒนาอสังหาริมทรัพย์
  ตลาดคอนโดมิเนียมในเขตกรุงเทพมหานครมีการเติบโตอย่างต่อเนื่อง
  สอดคล้องกับการขยายตัวของระบบขนส่งมวลชนสาธารณะทั้งเส้นทางหลัก
  และส่วนต่อขยายโดยเฉพาะในเขตพื้นที่ชานเมือง กรุงเทพฯ และปริมณฑล ในปีที่ผ่านมา
  อัตราการขายคอนโดมิเนียมในกรุงเทพมหานครเพิ่มขึ้น
  เป็นผลมาจากความต้องการที่อยู่อาศัยที่เพิ่มขึ้น
  รวมทั้งความต้องการซื้ออสังหาริมทรัพย์เพื่อลงทุนทั้งระยะสั้นและระยะยาว
  ซึ่งสอดคล้องกับอุปทานที่มีการขยายตัวอย่างมากทั้งในกรุงเทพมหานคร และหัวเมืองหลัก อาทิ
  เชียงใหม่ ขอนแก่น และอุดรธานี เป็นต้น อย่างไรก็ตาม
  ในปีที่ผ่านมาราคาเสนอขายเฉลี่ยของคอนโดมิเนียมได้สูงขึ้นอย่างต่อเนื่องจากปีก่อน ๆ
  เนื่องจากการเพิ่มขึ้นของราคาที่ดิน ราคาวัสดุก่อสร้าง และการขาดแคลนแรงงาน
  ดังนั้นผู้ประกอบการจึงใช้การปรับขนาดห้องพักให้เล็กลงเพื่อที่จะคงราคาเสนอขายในระดับเดิมให้มากที่สุด
  โดยผู้ประกอบการส่วนใหญ่ให้ความสำคัญกับการจัดวางพื้นที่ใช้สอยให้เกิดประโยชน์สูงสุด
  แม้ห้องจะมีขนาดเล็กก็ตาม

  ปี 2557 ถือว่าเป็นปีที่ท้าทายของผู้ประกอบการอสังหาริมทรัพย์ เนื่องจากเศรษฐกิจที่ชะลอตัว
  แรงงานขาดแคลน วัสดุก่อสร้างที่ปรับตัวที่สูงขึ้น ความเข้มงวดในการปล่อยสินเชื่อ
  และเหตุการณ์ความไม่สงบทางการเมืองที่ต่อเนื่องมาจากปลายปีที่ผ่านมา
  นอกจากนี้ราคาต้นทุนที่ดินที่ปรับตัวอย่างต่อเนื่อง
  ทำให้คาดว่าราคาคอนโดมิเนียมจะปรับตัวสูงขึ้นกว่า 10% โดยเฉพาะทำเลที่อยู่ใกล้แนวรถไฟฟ้า
  ทั้งนี้คาดว่าผู้ประกอบการจำนวนมากจะชะลอการเปิดโครงการใหม่ เพื่อประเมินสถานการณ์
  และเพื่อให้เห็นทิศทางและแนวโน้มการดูดซับของปริมาณห้องชุดที่เปิดขายอย่างมากมายในปี 2556

  จากการขึ้นราคาจะมีผลกระทบโดยตรงต่อผู้ซื้อที่เป็นลูกค้าคนไทย
  แต่ในขณะที่สัดส่วนของนักลงทุนต่างชาติมีแนวโน้มที่สูงขึ้นโดยเฉพาะนักลงทุนชาวเอเชีย อาทิ จีน
  ฮ่องกง และไต้หวัน และกลุ่มทุนใหม่จากประเทศในกลุ่มประชาคมเศรษฐกิจอาเซียน (AEC)
  ซึ่งจะมีการรวมตัวอย่างเป็นทางการช่วงปลายปี 2558
  ซึ่งนักลงทุนต่างชาติกลุ่มนี้จะมีความต้องการซื้ออสังหาริมทรัพย์เพื่ออยู่อาศัย
  และเพื่อการลงทุนเป็นจำนวนมาก

  (ข) ธุรกิจโรงแรม ในปี 2556
  อุตสาหกรรมการท่องเที่ยวและการเข้าพักโรงแรมของประเทศไทยซึ่งมีสัดส่วนประมาณร้อยละ 7
  ของผลิตภัณฑ์มวลรวมของประเทศ มีอัตราการเติบโตร้อยละ 19.6 เมื่อเทียบกับปี 2555
  โดยจำนวนนักท่องเที่ยวที่เข้ามาในประเทศไทยในปีปัจจุบันมีจำนวนรวมทั้งสิ้นประมาณ 22.3
  ล้านคน ประเทศที่มีนักท่องเที่ยวเดินทางมาเที่ยวในประเทศไทยในปีนี้ ที่มีจำนวนเกินกว่า 1
  ล้านคนมีอยู่ 5 ประเทศ ได้แก่ ประเทศมาเลเซีย จีน เกาหลีใต้ ญี่ปุ่น และรัสเซีย
  จากปริมาณนักท่องเที่ยวที่เพิ่มขึ้นดังกล่าว บริษัทฯ
  เชื่อว่าจะเป็นปัจจัยที่ทำให้อัตราการเข้าพักและราคาห้องพักของโรงแรมเพิ่มขึ้นอย่างต่อเนื่องในปี
  2557
  การที่มีการเติบโตในธุรกิจภาคเอกชนและการใช้จ่ายของภาครัฐจะส่งผลทำให้มีการเดินทางของผู้ที่เข้ามาประชุมเพิ่มเป็นจำนวนที่มากขึ้น
  ซึ่งโรงแรมต่าง ๆ รวมทั้งโรงแรมของบริษัทฯ ซึ่งมีอยู่ 3 แห่ง
  ได้มีการลงทุนขยายกิจการเพื่อรองรับการเติบโตดังกล่าวในอนาคตแล้ว

  บริษัทฯ ประมาณการว่าธุรกิจโรงแรมจะยังคงเติบโตอย่างต่อเนื่อง
  โดยคาดว่าจำนวนของนักท่องเที่ยวในปี 2557 จะมีจำนวนไม่ต่ำกว่า 28 ล้านคน
  ขึ้นอยู่กับความตึงเครียดทางการเมือง การเจริญเติบโตทางเศรษฐกิจ การขยายการลงทุน
  และการใช้จ่ายของภาคเอกชนและภาครัฐ
  ที่เกี่ยวข้องกับการเตรียมความพร้อมสำหรับประชาคมเศรษฐกิจอาเซียน (AEC)
  การฟื้นตัวของเศรษฐกิจโลก และการเพิ่มเที่ยวบินภายในประเทศ และต่างประเทศ
  รวมทั้งการจัดกิจกรรมการท่องเที่ยวจากภาครัฐและภาคเอกชน (การท่องเที่ยวภายในประเทศ)
  ซึ่งจะเป็นประโยชน์ต่อโรงแรมทั้งหมดของบริษัทฯ ทั้ง 3 แห่ง บริษัทฯ
  มีการจัดการโดยทีมบริหารโรงแรม
  ทำให้ความพร้อมและกลยุทธ์ในการรองรับนักท่องเที่ยวในภูมิภาคอาเซียนซึ่งเดินทางมายังประเทศไทยจากการก่อตัวของประชาคมเศรษฐกิจอาเซียน
  (AEC) ในอนาคตอันใกล้ เช่น การซื้อกิจการ และปรับปรุงโรงแรมเชอราตัน หัวหิน ปราณบุรี
  วิลล่า การลงทุนขยายและเพิ่มขนาดของห้องจัดเลี้ยงของ โรงแรมเชอราตัน หัวหิน รีสอร์ท
  แอนด์ สปา และการก่อสร้างโรงแรม ไฮแอท รีเจนซี่ กรุงเทพ สุขุมวิท เป็นต้น
  กิจกรรมการลงทุนของบริษัทฯ ดังกล่าว
  จะทำให้ผลการดำเนินงานโดยรวมของธุรกิจโรงแรมของบริษัทฯ เติบโตอย่างต่อเนื่อง

3. ปัจจัยความเสี่ยง

  ปัจจัยความเสี่ยงในการดำเนินธุรกิจของบริษัทฯ สามารถสรุปตามประเภทธุรกิจได้ดังนี้

  ธุรกิจอสังหาริมทรัพย์

1.  ความผันผวนของภาวะเศรษฐกิจโลกและประเทศไทย
    มีผลกระทบต่อการตัดสินใจเข้าซื้อทรัพย์สินของนักลงทุน ในส่วนของบริษัทฯ
    ได้มีการวางแผนการดำเนินธุรกิจให้สอดคล้องกับสภาวะเศรษฐกิจที่เกิดขึ้น เช่น
    การให้ความสำคัญกับการเปิดโครงการ การซื้อที่ดินใหม่โดยเลือกทำเลที่ดี และเหมาะสม
    การบริหารงานก่อสร้างเพื่อการจัดการต้นทุน และการบริหารกระแสเงินสดของบริษัทฯ เป็นต้น

2.  ความไม่สงบทางการเมืองภายในประเทศ โดยเฉพาะเขตชั้นในของกรุงเทพมหานคร
    มีผลต่อการตัดสินใจในการเข้ามาอยู่อาศัย
    หรือการเข้ามาลงทุนซื้ออสังหาริมทรัพย์ของนักลงทุนชาวไทยและต่างประเทศ

3.  ปัญหาการขาดแคลนแรงงาน และการเพิ่มขึ้นอย่างต่อเนื่องของต้นทุนอสังหาริมทรัพย์
    ทั้งราคาที่ดิน อัตราค่าแรงงาน และค่าวัสดุก่อสร้าง
    ทำให้ผู้ประกอบการธุรกิจอสังหาริมทรัพย์ต้องแบกรับต้นทุนและภาระค่าใช้จ่ายในการพัฒนาโครงการที่สูงขึ้น
    ในขณะที่การปรับราคาเพิ่มขึ้นสามารถทำได้อย่างจำกัด อย่างไรก็ตาม ปัจจุบันบริษัทฯ
    ได้นำการบริหารต้นทุนโดยใช้วิธีการก่อสร้างแบบเหมาเบ็ดเสร็จ (Turnkey)
    เพื่อควบคุมต้นทุนการก่อสร้าง และความล่าช้าเนื่องจากการขาดแคลนแรงงาน
    อีกทั้งพื้นที่ขายโครงการส่วนใหญ่ของบริษัทฯ ได้ทำสัญญาจะซื้อจะขายกับผู้ซื้อห้องชุดแล้ว
    ทำให้โครงการปัจจุบันของบริษัทฯ ไม่ได้รับผลกระทบจากต้นทุนที่เพิ่มขึ้นมากนัก
    หากแต่ในการพัฒนาโครงการอสังหาริมทรัพย์แห่งใหม่ของบริษัทฯ บริษัทฯ
    จะเข้มงวดกับการบริหารควบคุมต้นทุนการพัฒนาโครงการเพื่อลดผลกระทบจากต้นทุนที่เพิ่มขึ้นให้มีประสิทธิภาพ

4.  ธุรกิจอสังหาริมทรัพย์ เป็นธุรกิจที่ต้องใช้เงินทุนจำนวนมาก บริษัทฯ
    มีความจำเป็นที่จะต้องพึ่งพิงสินเชื่อเพื่อสนับสนุนการพัฒนาโครงการจากสถาบันการเงินต่าง ๆ
    ดังนั้นบริษัทฯ
    จะได้จัดหาแหล่งเงินทุนจากสถาบันการเงินที่มีความมั่นคงเพียงพอที่จะสนับสนุนให้โครงการต่าง
    ๆ พัฒนาจนแล้วเสร็จ มีเงื่อนไขการให้สินเชื่อที่มีความยืดหยุ่น
    และเป็นประโยชน์สูงสุดกับบริษัทฯ

5.  การเปลี่ยนแปลงของอัตราดอกเบี้ย มีผลกระทบอย่างมากต่อต้นทุนของโครงการที่พัฒนา
    และมีผลต่อการตัดสินใจของลูกค้าเนื่องจากภาระในการผ่อนชำระที่สูงขึ้น

6.  เพดานการถือครองพื้นที่อาคารชุด
    ของผู้ซื้อต่างชาติมีผลต่อความสามารถในการบริหารจัดการการดำเนินกิจกรรมทางการตลาด
    และการปิดงานขาย เนื่องจากโครงการของบริษัทฯ ตั้งอยู่ในเขตตัวเมืองชั้นใน
    ซึ่งเป็นพื้นที่เป้าหมายและเป็นพื้นที่ที่ชาวต่างชาตินิยมซื้อทรัพย์สินเพื่อใช้เป็นที่พักอาศัย
    ทั้งนี้เพื่อบรรเทาปัญหาเพดานการถือครองพื้นที่อาคารชุด บริษัทฯ
    ได้มีการปรับรูปแบบห้องชุดให้เหมาะกับความต้องการผู้ซื้อ

  ธุรกิจโรงแรม

1.  ความผันผวนของภาวะเศรษฐกิจโลกและประเทศไทย
    ซึ่งทำให้มีผลกระทบต่อธุรกิจโรงแรมในเรื่องของอัตราการเข้าพัก
    กลุ่มบริษัทได้เพิ่มกิจกรรมทางการตลาดผ่านการบริหารจัดการโรงแรมที่มีประสบการณ์
    โดยเน้นการเจาะกลุ่มลูกค้าในตลาดต่างประเทศและขยายฐานลูกค้าไปยังตลาดกลุ่มใหม่มากขึ้น
    เช่น ญี่ปุ่น สิงคโปร์ สหรัฐอเมริกา และจีน เป็นต้น

2.  ความไม่สงบทางการเมืองภายในประเทศ โดยเฉพาะเขตชั้นในของกรุงเทพมหานคร
    ซึ่งทำให้นักธุรกิจหรือนักท่องเที่ยวที่เป็นชาวต่างประเทศยกเลิกหรือเลื่อนการเดินทางเข้ามาในประเทศไทย

3.  ปริมาณคู่แข่งที่เกิดขึ้นใหม่ทั้งคู่แข่งทางตรงและทางอ้อม
    โดยเฉพาะอย่างยิ่งในเขตชั้นในของกรุงเทพมหานคร และบนถนนสุขุมวิท
    ทำให้จำนวนห้องพักเพิ่มขึ้นอย่างต่อเนื่องในตลาด และมีการแข่งขันด้านราคาห้องพักสูงขึ้น
    ซึ่งมีผลกระทบกับผู้ประกอบการโรงแรมในเรื่องความสามารถในการทำกำไรจากธุรกิจ
    อย่างไรก็ตาม กลุ่มบริษัทจึงเน้นการสร้างความประทับใจจากบริการที่ลูกค้าได้รับ
    การปรับปรุงโรงแรมให้ใหม่ ทันสมัย สนองความต้องการของลูกค้า
    ทำให้ลูกค้าเก่ามีการกลับมาใช้บริการอยู่เสมอ เพื่อลดผลกระทบจากปัจจัยนี้ลดลง

4.  การเพิ่มขึ้นของค่าแรงขั้นต่ำ และความผันผวนของค่าใช้จ่ายทางด้านพลังงาน
    ซึ่งมีผลกระทบอย่างมากต่อธุรกิจท่องเที่ยวและการให้บริการ โดยที่ผ่านมา
    กลุ่มบริษัทได้มีการวางแผนพื่อปรับปรุงกลยุทธ์และปรับเปลี่ยนอุปกรณ์ไฟฟ้าเพื่อให้การใช้พลังงานเป็นไปอย่างมีประสิทธิภาพและเหมาะสมต่อสถานการณ์

5.  ปัญหาเกี่ยวกับสิทธิการเช่าที่ดินซึ่งใช้เป็นที่ตั้งของโรงแรมของกลุ่มบริษัทซึ่งมีระยะเวลาสัญญาเช่าจำกัด
    อีกทั้งยังมีข้อจำกัดในการพัฒนาโรงแรม และเงื่อนไขต่าง ๆ
    ที่กลุ่มบริษัทต้องปฏิบัติตามที่ระบุไว้ในสัญญาเช่า

6.  ความสามารถในการบริหารธุรกิจโรงแรม เครือข่ายของธุรกิจ ซึ่งจะสร้างความเชื่อมั่น
    และการบริการที่ประทับใจแก่ลูกค้าที่เข้าพักหรือใช้บริการ ปัจจุบันกลุ่มบริษัทได้ว่าจ้าง
    Starwood Hotels & Resorts Worldwide, Inc. เข้ามาบริหาร
    ซึ่งสร้างความประทับใจต่อลูกค้า ทำให้มีอัตราการเข้าพัก และอัตราค่าห้องพักที่ดี นอกจากนี้
    ยังช่วยให้สามารถได้รับลูกค้าจากทั้งในประเทศและต่างประเทศ
    มีการกลับเข้ามาพักซ้ำอยู่เป็นประจำ

4. ทรัพย์สินที่ใช้ในการประกอบธุรกิจ

  4.1 ทรัพย์ถาวรหลักที่บริษัทและบริษัทย่อยใช้ในการประกอบธุรกิจ

  ทรัพย์สินที่สำคัญที่ใช้ในการประกอบธุรกิจของกลุ่มบริษัทในปัจจุบัน
  ประกอบด้วยทรัพย์สินของธุรกิจโรงแรม ซึ่งส่วนมากจะเป็นสิทธิการเช่า สินทรัพย์ถาวร
  และสินทรัพย์ไม่มีตัวตน ส่วนทรัพย์สินของธุรกิจอสังหาริมทรัพย์ ส่วนมากจะเป็น
  ต้นทุนในการพัฒนาอสังหาริมทรัพย์ของโครงการต่าง ๆ สินทรัพย์ไม่มีตัวตน
  และอสังหาริมทรัพย์เพื่อการลงทุน เป็นต้น โรงแรมและโครงการของกลุ่มบริษัท ประกอบด้วย

ธุรกิจโรงแรม

  1. โรงแรมเดอะ เวสทิน แกรนด์ สุขุมวิท

  2. โรงแรมเชอราตัน หัวหิน รีสอร์ท แอนด์ สปา

  3. โรงแรมเชอราตัน หัวหิน ปราณบุรี วิลล่า

  4. โรงแรมไฮแอท รีเจนซี่ กรุงเทพ สุขุมวิท

  ธุรกิจอสังหาริมทรัพย์

  1. โครงการหัวหิน บลู ลากูน รีสอร์ท

  2. โครงการเดอะ เทรนดี้ คอนโดมิเนียม

  3. โครงการ ไฮด์ สุขุมวิท

  4. โครงการสุขุมวิท ซอย 11

  รายละเอียดของทรัพย์สินที่สำคัญแบ่งตามชนิดของทรัพย์สิน
  ประเภทธุรกิจและโครงการสามารถสรุปได้ดังต่อไปนี้

+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 1.  ต้นทุนในการพัฒนาอสังหาริมทรัพย์   |        |        |                  |
+--------------------------------+--------+--------+------------------+
| -   โครงการ ไฮด์ สุขุมวิท          | 2,810  | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โครงการหัวหิน บลู ลากูน รีสอร์ท  | 32     | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โครงการเดอะ เทรนดี้          | 15     | บริษัทฯ  | ไม่มี              |
|     คอนโดมิเนียม                 |        |        |                  |
+--------------------------------+--------+--------+------------------+
| -   โครงการสุขุมวิท ซอย 11        | 2      | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| รวมต้นทุนในการพัฒนาอสังหาริมทรัพย์    | 2,859  |        |                  |
+--------------------------------+--------+--------+------------------+

+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 2.  ที่ดิน                        |        |        |                  |
+--------------------------------+--------+--------+------------------+
| -   โรงแรมเดอะเวสทิน แกรนด์      | 70     | บริษัทฯ  | ไม่มี              |
|     สุขุมวิท                      |        |        |                  |
+--------------------------------+--------+--------+------------------+
| -   โรงแรมไฮแอท รีเจนซี่ กรุงเทพ   | 552    | บริษัทฯ  | ค้ำป              |
|     สุขุมวิท                      |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โรงแรมเชอราตัน หัวหิน รีสอร์ท   | 174    | บ      | ค้ำป              |
|     แอนด์ สปา                   |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| รวมที่ดิน                         | 796    |        |                  |
+--------------------------------+--------+--------+------------------+
| 3.  ส่วนปรับปรุงที่ดิน อาคารและอุปกรณ์ |        |        |                  |
+--------------------------------+--------+--------+------------------+
| 3.1 ส่วนปรับปรุงที่ดิน               | 16     | บ      | ค้ำป              |
|                                |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.2 อาคาร                      | 448    | บริษัทฯ  | ไม่มี              |
|                                |        |        |                  |
| -   โรงแรมเดอะเวสทิน แกรนด์      |        |        |                  |
|     สุขุมวิท                      |        |        |                  |
+--------------------------------+--------+--------+------------------+
| -   โรงแรมเชอราตัน หัวหิน รีสอร์ท   | 851    | บ      | ค้ำป              |
|     แอนด์ สปา                   |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.3 อุปกรณ์และเครื่องตกแต่ง         | 33     | บริษัทฯ  | ไม่มี              |
+--------------------------------+--------+--------+------------------+
|                                | 35     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.4 งานระหว่างก่อสร้าง            | 769    | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
|                                | 24     | บ      | ค้ำป              |
|                                |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.5 เครื่องใช้ในการดำเนินงาน       | 46     | บริษัทฯ  | ไม่มี              |
+--------------------------------+--------+--------+------------------+
|                                | 28     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.6 อุปกรณ์สำนักงาน               | 5      | บริษัทฯ  | ไม่มี              |
+--------------------------------+--------+--------+------------------+
|                                | 5      | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.7 ยานพาหนะ                   | 10     | บริษัทฯ  | ไม่มี              |
+--------------------------------+--------+--------+------------------+
|                                | 2      | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.8 ห้องตัวอย่าง                  | 7      | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| รวมส่วนปรับปรุงที่ดิน อาคารและอุปกรณ์  | 2,279  |        |                  |
+--------------------------------+--------+--------+------------------+
| 4.  สินทรัพย์ไม่มีตัวตน              |        |        |                  |
+--------------------------------+--------+--------+------------------+
| 4.1 คอมพิวเตอร์ซอฟท์แวร์           | 11     | บริษัทฯ  | ไม่มี              |
+--------------------------------+--------+--------+------------------+
|                                | 19     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| รวมสินทรัพย์ไม่มีตัวตน               | 30     |        |                  |
+--------------------------------+--------+--------+------------------+
| 5.  สิทธิการเช่าที่ดิน อาคาร         |        |        |                  |
|     และอุปกรณ์                   |        |        |                  |
+--------------------------------+--------+--------+------------------+
| -   โรงแรมเดอะ เวสทิน แกรนด์     | 24     | สิทธ    | ไม่มี              |
|     สุขุมวิท                      |        | ิการเช่า |                  |
+--------------------------------+--------+--------+------------------+
| -   โรงแรมเชอราตัน หัวหิน ปราณบุรี  | 262    | สิทธ    | ค้ำป              |
|     วิลล่า                       |        | ิการเช่า | ระกันเงินกู้ของบริษัทฯ |
+--------------------------------+--------+--------+------------------+
| รวมสิทธิการเช่าที่ดิน อาคาร และอุปกรณ์ | 286    |        |                  |
+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 6.  อสังหาริมทรัพย์เพื่อการลงทุน      |        |        |                  |
+--------------------------------+--------+--------+------------------+
| 6.1 อาคารโรงแรมเดอะเวสทิน แกรนด์ | 51     | บริษัทฯ  | ไม่มี              |
| สุขุมวิท (เฉพาะส่วนห้างโรบินสัน)      |        |        |                  |
+--------------------------------+--------+--------+------------------+
| รวมอสังหาริมทรัพย์เพื่อการลงทุน       | 51     |        |                  |
+--------------------------------+--------+--------+------------------+
| รวมทั้งสิ้น                        | 6,301  |        |                  |
+--------------------------------+--------+--------+------------------+

  หมายเหตุ: ¹ มูลค่าทางบัญชีสุทธิ ที่แสดงอยู่เป็นมูลค่าทางบัญชีสุทธิ ณ วันที่ 31 ธันวาคม 2556

  4.2 นโยบายการลงทุนในบริษัทย่อย

  บริษัทฯ มีนโยบายมุ่งเน้นการลงทุนในธุรกิจที่เกี่ยวเนื่องและสนับสนุนการดำเนินธุรกิจของบริษัทฯ
  ซึ่งปัจจุบันบริษัทฯลงทุนในธุรกิจโรงแรม และธุรกิจพัฒนาอสังหาริมทรัพย์ โดยบริษัทฯ
  จะลงทุนให้มีสัดส่วนการลงทุนที่มากพอที่จะได้มีส่วนร่วมในการบริหารจัดการ
  กำหนดนโยบายและแนวทางธุรกิจ และสามารถติดตามและดูแลการดำเนินงานของบริษัทที่ลงทุน
  ดังนั้น บริษัทฯจะส่งตัวแทนของบริษัทฯ
  เข้าเป็นกรรมการหรือผู้บริหารในบริษัทย่อยตามความเหมาะสมและสัดส่วนที่ถือหุ้นอยู่

  ปัจจุบัน บริษัทฯ มี_บริษัทย่อย 3 บริษัท ได้แก่

1.  บริษัท ฮอนเนอร์ บิวซิเนส จำกัด เป็นบริษัทที่ดำเนินธุรกิจหลักเกี่ยวกับโรงแรม 2 แห่ง
    ประกอบด้วย โรงแรมเชอราตัน หัวหิน รีสอร์ท แอนด์ สปา
    โดยบริษัทย่อยถือกรรมสิทธิ์ในที่ดินที่อำเภอชะอำ จังหวัดเพชรบุรี และโรงแรมเชอราตัน หัวหิน
    ปราณบุรี วิลล่า อำเภอปราณบุรี จังหวัดประจวบคีรีขันธ์ โดยบริษัท โอเวนเดล จำกัด
    ซึ่งเป็นบริษัทย่อยของบริษัท ฮอนเนอร์ บิวซิเนส จำกัด
    เป็นเจ้าของสิทธิการเช่าที่ดินและอาคารสิ่งปลูกสร้าง โรงแรมเชอราตัน หัวหิน ปราณบุรี
    วิลล่า

2.  บริษัท แกรนด์ อีควิตี้ ดีเวลลอปเม้นท์ จำกัด
    เป็นบริษัทที่ประกอบธุรกิจพัฒนาอสังหาริมทรัพย์เพื่อนำที่ดินที่มีศักยภาพมาพัฒนาเชิงธุรกิจในรูปโครงการต่าง
    ๆ เช่น โรงแรม หรือ ที่อยู่อาศัยในแบบคอนโดมิเนียม
    และขณะนี้อยู่ระหว่างการจัดหาแหล่งเงินทุนและศึกษาที่ดินทำเลใหม่ ๆ
    เพื่อประกอบธุรกิจในอนาคต

3.  บริษัท โอเวนเดล จำกัด เป็นบริษัทย่อยของบริษัท ฮอนเนอร์ บิวซิเนส จำกัด
    ซึ่งเป็นบริษัทย่อยของ บริษัทฯ ธุรกิจหลักที่บริษัทดำเนินอยู่จะเกี่ยวข้องกับโรงแรม
    โดยเป็นเจ้าของสิทธิการเช่าที่ดินและอาคารสิ่งปลูกสร้างซึ่งใช้เป็นที่ตั้งของโรงแรมเชอราตัน
    หัวหิน ปราณบุรี วิลล่า โดยบริษัท โอเวนเดล จำกัด
    ได้ให้เช่าช่วงสิทธิการเช่าดังกล่าวแก่บริษัท ฮอนเนอร์ บิวซิเนส จำกัด
    เพื่อประกอบกิจการโรงแรมเชอราตัน หัวหิน ปราณบุรี วิลล่า

5. ข้อพิพาททางกฎหมาย

  5.1 ในเดือนตุลาคม 2551 บริษัทฯ ถูกฟ้องร้องจากเจ้าของที่ดินรายหนึ่ง
  โดยมีเนื้อหาหลักจากการที่โจทก์อ้างว่าบริษัทฯผิดสัญญาเช่าที่ดินที่ได้ตกลงไว้กับโจทก์เป็นเหตุให้โจทก์ได้รับความเสียหาย
  โดยโจทก์ขอยกเลิกสัญญาเช่าที่ดินดังกล่าว และฟ้องร้องเรียกค่าเสียหายเป็นจำนวนเงิน 79
  ล้านบาท ต่อมา เมื่อวันที่ 6 สิงหาคม 2553
  ศาลจังหวัดพระโขนงได้อ่านคำพิพากษาในคดีดังกล่าวที่โจทก์ฟ้องบริษัทฯ
  เรื่องผิดสัญญาเช่าที่ดินซึ่งเป็นที่ตั้งของโรงแรม เดอะ เวสทิน แกรนด์ สุขุมวิท
  โดยศาลได้พิพากษาว่าบริษัทฯปฏิบัติผิดข้อสัญญาของสัญญาเช่าที่ดินดังกล่าวอันเป็นเหตุให้โจทก์มีสิทธิบอกเลิกสัญญาเช่าที่ดินโดยชอบด้วยกฎหมาย
  และให้อาคารโรงแรมดังกล่าวตกเป็นกรรมสิทธิ์ของโจทก์ตามสัญญาเช่าที่ดิน โดยบริษัทฯ
  ไม่ต้องจ่ายเงินค่าเสียหายจำนวน 79 ล้านบาท ให้แก่ โจทก์ และให้บริษัทฯ
  ดำเนินการจดทะเบียนยกเลิกการเช่าที่ดินตามสัญญาเช่าที่ดินดังกล่าว ต่อมา เมื่อวันที่ 2 กันยายน
  2553 บริษัทฯ ได้ยื่นอุทธรณ์คำพิพากษาของศาลชั้นต้นดังกล่าว
  และได้ยื่นคำร้องขอทุเลาการบังคับคดีต่อศาลอุทธรณ์
  เพื่อให้ระงับการบังคับคดีตามคำพิพากษาดังกล่าวข้างต้นไว้ก่อนจนกว่าจะมีคำพิพากษาของศาลอุทธรณ์และศาลฎีกาเป็นที่สุด
  ต่อมา เมื่อวันที่ 26 ตุลาคม 2553 โจทก์ได้ยื่นคำแก้อุทธรณ์ต่อศาลอุทธรณ์ นอกจากนี้ เมื่อวันที่ 1
  ตุลาคม 2553 โจทก์ได้ยื่นอุทธรณ์คำพิพากษาของศาลชั้นต้นดังกล่าว
  โดยโจทก์ได้อุทธรณ์เรียกค่าเสียหายเพิ่มเติมในอัตราวันละ 500,000 บาท
  นับแต่วันถัดจากที่ศาลมีคำพิพากษาจนกว่าบริษัทฯ จะส่งมอบอาคารโรงแรมดังกล่าวให้แก่ โจทก์
  และบริษัทฯ ได้ยื่นคำแก้อุทธรณ์ในประเด็นดังกล่าวต่อศาลอุทธรณ์เมื่อวันที่ 15 ธันวาคม 2553
  ส่วนคำร้องขอทุเลาการบังคับคดี ศาลได้มีคำสั่งเมื่อวันที่ 21 ตุลาคม 2554
  อนุญาตให้ทุเลาการบังคับคดีและห้ามบริษัทฯทำนิติกรรมใด ๆ
  เกี่ยวกับอาคารโรงแรมดังกล่าวในระหว่างอุทธรณ์ ต่อมาเมื่อวันที่ 30 กรกฎาคม 2556
  ศาลจังหวัดพระโขนงได้อ่านคำพิพากษาศาลอุทธรณ์ในคดีดังกล่าว
  โดยศาลได้มีคำพิพากษากลับให้ยกฟ้อง ค่าฤชาธรรมเนียมทั้งสองศาลเป็นอันพับ ต่อมาเมื่อวันที่ 28
  สิงหาคม 2556 โจทก์ได้ยื่นฎีกาคัดค้านคำพิพากษาศาลอุทธรณ์ และต่อมาเมื่อวันที่ 27 พฤศจิกายน
  2556 บริษัทฯ ได้ยื่นฎีกาคำพิพากษาศาลอุทธรณ์ คดีอยู่ในระหว่างการพิจารณาของศาลฎีกา
  นอกจากนี้บริษัทฯ อยู่ในระหว่างการเจรจากับโจทก์เพื่อหาข้อยุติในคดีนี้
  คดีนี้ได้เปิดเผยไว้ในหมายเหตุประกอบงบการเงินรวมสำหรับปีสิ้นสุด วันที่ 31 ธันวาคม 2556
  ในข้อ 27.5(ก)

5.2 ในเดือนพฤศจิกายน 2556 บริษัท แกรนด์ อีควิตี้ ดีเวลลอปเม้นท์ จำกัด
ซึ่งเป็นบริษัทย่อยของบริษัทฯ
มีคดีความที่ถูกฟ้องร้องเรียกค่าเสียหายจากการผิดสัญญาจะซื้อจะขายห้องชุด โครงการ เดอะ เซลล์
พัทยา จำนวน 1 คดี โดยมีทุนทรัพย์รวมเป็นจำนวนเงิน 47 ล้านบาท
คดีอยู่ในระหว่างการพิจารณาของศาลจังหวัดพัทยา
คดีนี้ได้เปิดเผยไว้ในหมายเหตุประกอบงบการเงินรวมสำหรับปีสิ้นสุดวันที่ 31 ธันวาคม 2556 ในข้อ
27.5(ข)

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป 

ข้อมูลของบริษัท

ชื่อ บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน)

เลขทะเบียนบริษัท บมจ. 0107546000164

ที่ตั้งสำนักงานใหญ่ อาคารเอ็กเชน ทาวเวอร์ ชั้น 32 ห้องเลขที่ 3203-4

388 ถนนสุขุมวิท แขวงคลองเตย เขตคลองเตย กรุงเทพมหานคร 10110

ประกอบธุรกิจ โรงแรม และพัฒนาอสังหาริมทรัพย์

เว็บไซต์ http://www.grandeasset.com

โทรศัพท์ 0-2204-9900

โทรสาร 0-2204-9999

ทุนจดทะเบียน 3,065,000,000 บาท มูลค่าที่ตราไว้หุ้นละ 1 บาท

ทุนชำระแล้ว 2,751,466,667 บาท

  6.2 รายชื่อบริษัทย่อยที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้วทั้งหมด

+-------------------------------+-------+----------+---------+--------+
| ชื่อบริษัท                        | ประเภ | จำนวนหุ้น  | จำน     | สัดส่วน  |
|                               | ทธุรกิจ |          | วนหุ้นที่ถือ |        |
|                               |       | ที่จำหน่าย  | (หุ้น)    | ก      |
|                               |       | แล้วทั้งหมด |         | ารถือหุ้น |
|                               |       |          |         |        |
|                               |       |          |         | (      |
|                               |       |          |         | ร้อยละ) |
+-------------------------------+-------+----------+---------+--------+
| บริษัท ฮอนเนอร์ บิวซิเนส จำกัด      | ให    | 5        | 4,      | 100    |
|                               | ้บริการ | ,000,000 | 999,994 |        |
| อาคารเอ็กเชนทาวเวอร์ ชั้น 32      |       |          |         |        |
| ห้องเลขที่ 3203-4                |       |          |         |        |
|                               |       |          |         |        |
| 388 ถนนสุขุมวิท แขวงคลองเตย      |       |          |         |        |
| เขตคลองเตย กรุงเทพมหานคร 10110 |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
+-------------------------------+-------+----------+---------+--------+
| บริษัท แกรนด์ อีควิตี้ ดีเวลลอปเม้นท์   | ให    | 2        | 2,      | 100    |
| จำกัด                          | ้บริการ | ,500,000 | 499,994 |        |
|                               |       |          |         |        |
| อาคารเอ็กเชนทาวเวอร์ ชั้น 32      |       |          |         |        |
| ห้องเลขที่ 3203-4                |       |          |         |        |
|                               |       |          |         |        |
| 388 ถนนสุขุมวิท แขวงคลองเตย      |       |          |         |        |
| เขตคลองเตย กรุงเทพมหานคร 10110 |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
+-------------------------------+-------+----------+---------+--------+
| บริษัท โอเวนเดล จำกัด*           | ให    | 38       | 37,     | 100    |
|                               | ้บริการ | ,000,000 | 999,997 |        |
| เลขที่ 9/22 หมู่ 5 ตำบลปากน้ำปราณ  |       |          |         |        |
| อำเภอปราณบุรี จังหวัดประจวบคีรีขันธ์  |       |          |         |        |
| 77220                         |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
|                               |       |          |         |        |
| * ถือหุ้นโดย บริษัท ฮอนเนอร์ บิวซิเนส |       |          |         |        |
| จำกัด ซึ่งเป็นบริษัทย่อยของบริษัทฯ     |       |          |         |        |
+-------------------------------+-------+----------+---------+--------+

  6.3 บุคคลอ้างอิงอื่น ๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  เลขที่ 62 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110 ประเทศไทย

  โทรศัพท์ + 66 (0) 2229-2800

  โทรสาร + 66 (0) 2654-5427

ผู้สอบบัญชี บริษัท สำนักงาน เอินส์ท แอนด์ ยัง จำกัด

 ชั้น 33 อาคารเลครัชดา ออฟฟิศ คอมเพล็กซ์ 

 เลขที่ 193/136-137 ถนนรัชดาภิเษกตัดใหม่ 

 แขวงคลองเตย เขตคลองเตย กรุงเทพมหานคร 10110 ประเทศไทย

 โทรศัพท์ + 66 (0) 2264-0777

 โทรสาร + 66 (0) 2264-0789-90

ที่ปรึกษากฎหมาย บริษัท สำนักงานกฎหมายบรรจงแอนด์วิทยา จำกัด

 ชั้น 9 อาคารวอลล์สตรีททาวเวอร์ 

 เลขที่ 33/35, 33/39-40 ถนนสุรวงศ์ 

 แขวงสุริยวงศ์ เขตบางรัก กรุงเทพมหานคร 10500 ประเทศไทย

 โทรศัพท์ + 66 (0) 2236-2334

 โทรสาร + 66 (0) 2236-3916